Πόλη-κράτος | Periplus CD\nAll posts tagged Πόλη-κράτος\nPosted in: ARCHiPELAGOS.\tTagged: 3η Συμφωνία (Μπετόβεν), Amélia Muge, António José Martins, António Quintino, Catarina Anacleto, Charles William Mitchell, Circe Invidiosa, Filipe Raposo, Francesco Jerace, Hélia Correia, Άργος, Άγιος, Έντουαρντ Γκίμπον, Ήρων, Ίππαρχος, Όστρακο, Όμηρος, Ύπαρξη θεού, Απολλώνιος ο Ρόδιος, Αρχιμήδης, Αρίσταρχος ο Σάμιος, Αργώ, Αργοναυτικά, Αργοναύτες, Αριστοτέλης, Αγορά, Αθεϊσμός, Αθηναϊκή δημοκρατία, Αλέξανδρος ο Μέγας, Αλεξάνδρεια, Αμπχαζία, Αντιστροφή, Αντιγόνη, Βραβείο Καμόες, Βιβλιοθήκη της Αλεξάνδρειας, Βουκολική μουσική, Γαλλική Επανάσταση, Γεωργία, Γορδιανός, Δίνδυμον, Δημήτρης Μυστακίδης, Δημοκρατία, Διδάσκαλος της Εκκλησίας, Επτά θαύματα του αρχαίου κόσμου, Επωδός, Εποχή του Περικλή, Ερατοσθένης ο Κυρηναίος, Ευκλείδης, Εύξεινος Πόντος, Ελένη, Ελληνιστική περίοδος, Ενοθεϊσμός, Θεϊσμός, Θεόφιλος ο Αλεξανδρείας, Θεοδόσιος Α΄, Ιάσονας, Κτησίβιος, Κυριάκος Γκουβέντας, Κυβέλη, Κωνσταντίνος Βολανάκης, Κίρκη, Καισάρειον, Κλασική εποχή μουσικής, Κλασική μουσική, Κλεισθένης, Κοσμάς Παπαδόπουλος, Κολχίδα, Λουίς δε Καμόες, Λούντβιχ βαν Μπετόβεν, Μάνος Αχαλινωτόπουλος, Μήδεια, Μαύρη Θάλασσα, Μιχάλης Λουκοβίκας, Μουσείο της Αλεξάνδρειας, Μονοθεϊσμός, Μονολατρισμός, Νύμφες, Ναπολέων, Ναυμαχία τής Σαλαμίνας, Νεοπαγανισμός, Ορφέας, Οδύσσεια, Ολιγαρχία, Πόλη-κράτος, Πόλις, Πέλλα, Παρακμή και Πτώση της Ρωμαϊκής Αυτοκρατορίας, Παρθενώνας, Πατέρας της Εκκλησίας, Παν, Πανενθεϊσμός, Περσικοί Πόλεμοι, Περικλέους Επιτάφιος, Περικλής, Πελοποννησιακός Πόλεμος, Πορτογαλοφωνία, Πολίτευμα, Πολιτεία, Πολιτισμός, Πολιτική, Ρόμβος, Ρέα, Ρομαντισμός, Ρομαντική μουσική, Στροφή, Σωκράτης Σχολαστικός, Σύριγγα, Σύριγξ, Σάτυροι, Σεραπείο της Αλεξανδρείας, Τρωικός πόλεμος, Τύμπανο, Τζον Γουίλιαμ Γουότερχαουζ, Υπατία, Φρυγία, Φρύγες, Φρήντριχ Χαίλντερλιν, Φάρος της Αλεξάνδρειας, Φίλιπ Φολτζ, Φοίνικες, Χρυσόμαλλο δέρας, Χάρης Λαμπράκης, Ωδή, Jean François de Troy, José Manuel David, José Salgueiro, Maria Monda, Pedro Casaes, Rui Vaz.\tLeave a comment\nΑΡΧΙΠΕΛΑΓΟΣ / Δίαυλοι: AMÉLIA MUGE & ΜΙΧΑΛΗΣ ΛΟΥΚΟΒΙΚΑΣ\n● Hélia Correia (γεννημένη το 1949): Πορτογαλίδα μυθιστοριογράφος, θεατρική συγγραφέας και ποιήτρια. Έχει αναπλάσει ελληνικούς μύθους από την σκοπιά ηρωίδων, όπως η Αντιγόνη, η Ελένη, και η Μήδεια. Η ενότητα Στην εποχή τής ένδειας βασίζεται κυρίως στο πολυσήμαντο ποίημά της, Η τρίτη αθλιότητα (2012), όπου ακολουθεί τα χνάρια τού Hölderlin και αποτίει φόρο τιμής στην Ελλάδα. Το 2015 τής απονεμήθηκε το Βραβείο Camões, η σπουδαιότερη λογοτεχνική διάκριση στον πορτογαλόφωνο κόσμο, και το αφιέρωσε στην Ελλάδα, όπου γεννήθηκε η ποίηση, χωρίς την οποία δεν θα είμαστε τίποτε και δεν θα είχαμε τίποτε, όπως είπε στην ομιλία της, κλείνοντας με την αναφώνηση: Ζήτω η Ελλάδα! Είναι, λοιπόν, δυο φορές κρίμα που κανείς εδώ δεν ενδιαφέρεται για την έκδοση της Τρίτης αθλιότητας στην Ελλάδα. Αυτό πια είναι μια… τέταρτη αθλιότητα από την πλευρά μας! ● Αργοναύτες: ήρωες της ελληνικής μυθολογίας που, πριν από τον Τρωικό πόλεμο, γύρω στο 1300 ΠΚΕ, ακολούθησαν τον Ιάσονα στην Κολχίδα, στις ακτές τού Εύξεινου πόντου, στη σημερινή Αμπχαζία και δυτική Γεωργία, κατά την εκστρατεία του για το Χρυσόμαλλο δέρας. Το όνομά τους προέρχεται από το πλοίο τους, την Αργώ, που με τη σειρά της ονομάστηκε έτσι από τον ναυπηγό της, τον Άργο. Αργοναύτες λοιπόν σημαίνει ναύτες τής Αργώς. ● Παραπλέοντας την ανατολική Φρυγία, αντιμετώπισαν θύελλες και, ακολουθώντας τη συμβουλή ενός προφήτη, ανέβηκαν στο Δίνδυμον όρος, ιερό τόπο τής μητέρας τού βουνού, Κυβέλης, που οι Έλληνες ταύτιζαν με την Ρέα. Εκεί θυσίασαν στη Δινδυμηνή μητέρα και, με εντολή τού Ορφέα, περιστρέφονταν σε πολεμικό χορό αναπηδώντας και χτυπώντας τις ασπίδες με τα σπαθιά… Κι από τότε οι Φρύγες εξευμενίζουν την Ρέα με ρόμβους και τύμπανα. Και η θεά ανταποκρίθηκε: τα δένδρα απέκτησαν καρπούς, άνθη φύτρωσαν στη γη, και άγρια ζώα πλησίασαν κουνώντας την ουρά τους. Κι έκανε κι άλλο θαύμα· επειδή προηγουμένως το Δίνδυμο ήταν άνυδρο, αλλά τότε ξεχύθηκε από την κορυφή αστείρευτο νερό· και έκτοτε οι κάτοικοι της περιοχής ονομάζουν το ρυάκι Κρήνη τού Ιάσονα. Τότε προς τιμήν τής θεάς έκαναν συμπόσιο στο όρος των Άρκτων, υμνώντας τη σεβάσμια Ρέα· και το πρωί που οι άνεμοι κόπασαν, έφυγαν από το νησί κωπηλατώντας. (Ἀπολλώνιος Ῥόδιος, Ἀργοναυτικά)\nΧρονικό 2. ΟΛΑ ΑΡΧΙΣΑΝ ΕΔΩ…\nPosted by michales loukovikas on 2014/08/12\nPosted in: MEDITERRANEAN periplus.\tTagged: Homo sapiens, πλην Λακεδαιμονίων, Άρβηλα, Άρδευση, Άμεση δημοκρατία, Αποικισμός, Αρχιτεκτονική, Αριστοτέλης, Αρμπίλ, Αστρονομία, Ασιατικός τρόπος παραγωγής, Ατομοκρατία, Αχίλλειος πτέρνα, Αχαιμενίδες, Αίγυπτος, Αγροτική οικονομία, Αγγειοπλαστική, Αιγαίο, Αλφάβητο, Αλέξανδρος, Αλεξάνδρεια, Αντιπροσωπευτική δημοκρατία, Αντιόχεια, Ανατολία, Ανατολικός δεσποτισμός, Βρετανικό Μουσείο, Βαβυλώνα, Βακτρία, Βιομηχανική επανάσταση, Γραφή, Γεωργία, Γεωμετρία, Γνώση, Δίας, Δημήτριος Νενέκος, Δημοκρατία, Διδακτορικό, Δουλεία, Εποχή του Μπρούντζου, Εποχή του Σιδήρου, Ευφράτης, Εύφορη Ημισέληνος, Εγγύς Ανατολή, Εκχριστιανισμός, Ελευθερία, Ελληνιστική περίοδος, Εμπόριο, Εξιουδαϊσμός, Θήβα, Θεμιστοκλής, Θεοί του Ολύμπου, Ιράκ, Ιστάρ, Ιεραρχία, Ιμπραήμ Πασάς, Ινδία, Κρεμαστοί κήποι της Βαβυλώνας, Κτηνοτροφία, Κυνηγός-καρποσυλλέκτης, Κωνσταντίνος Καβάφης, Κύπρος, Καρλ Μαρξ, Κατακλυσμός, Καταμερισμός εργασίας, Κορρέτζο, Κοινωνική κατάρρευση, Λήδα, Λίβανος, Λεβάντε, Μάρι, Μάχη των Γαυγαμήλων, Μάχη της Ισσού, Μάχη του Γρανικού, Μαθηματικά, Μακεδονία, Μακεδονικοί Πόλεμοι, Μεσόγειος, Μεσαίωνας, Μεσοποταμία, Μεταλλουργία, Μηδία, Μηδίζω, Μιχάλης Λουκοβίκας, Μικρά Ασία, Μονοθεϊσμός, Ναυμαχία της Σαλαμίνας, Νείλος, Νεολιθική περίοδος, Νεολιθική επανάσταση, Οικισμός, Οξύμωρο, Πόλη-κράτος, Πόλις, Πύλη της Ιστάρ, Πέρσες, Παράδοξο, Παλαιστίνη, Παναγιώτης Δαφιώτης, Περσικοί Πόλεμοι, Ποσειδώνας, Πολυθεϊσμός, Πολωνία, Πολιτισμός, Πολιτική, Ρώμη, Ρούμπενς, Σπάρτη, Συρία, Συμπολιτεία, Συμμαχία των προθύμων, Συμμετοχική δημοκρατία, Σατράπης, Σελεύκεια, Σκοταδισμός, Σουμερία, Τύραννος, Τίγρης, Ταύρος, Τεχνογνωσία, Φίλιππος, Φιλοσοφία, Φοίνικες, John Curtis.\tLeave a comment\n/ENGLISH/ Chronicle 2. IT ALL STARTED HERE…\nΟργώνοντας στην Αίγυπτο\n● Νεολιθική Επανάσταση ● Πόλεις, Ανταλλαγές, Γραφή ● Αιγαίο και Ανατολή: Διαφορές ● Αρδευτικό κι Εμπορικό Δίκτυο ● “Ασιατικός Τρόπος Παραγωγής” και Συγκεντρωτισμός ● Φύση, Θεοί και Δημοκρατία\nΌΛΑ ΑΡΧΙΣΑΝ ΕΔΩ: στη Μεσόγειο.\nΗ Εύφορη Ημισέληνος\nΜΠΟΡΕΙ Ο ΑΝΘΡΩΠΟΣ να γεννήθηκε στην Αφρική, όπως έχουμε πει. Εκπολιτίστηκε, ωστόσο, στα πέριξ τής Μεσογείου, και συγκεκριμένα, στην Εγγύς Ανατολή, στο τόξο που σχηματίζει το Λεβάντε (Συρία, Λίβανος, Παλαιστίνη) με τη Μεσοποταμία και την κοιλάδα τού Νείλου στην Αίγυπτο, εκτεινόμενο επίσης σε Κύπρο και Ανατολία, ως την οροσειρά τού Ταύρου: είναι η λεγόμενη Εύφορη Ημισέληνος. Εδώ έκανε το πρώτο άλμα ο άνθρωπος, με τη νεολιθική αγροτική επανάσταση. Χρειάστηκε να περάσουν χιλιετίες, ώσπου να γίνει κάτι ανάλογο, με τη βιομηχανική επανάσταση, που ξεκίνησε κατά τον 18ο αιώνα στην Αγγλία.\nΣτην Εύφορη Ημισέληνο έκανε ο άνθρωπος το πρώτο άλμα\nμε τη νεολιθική αγροτική επανάσταση.\nΥπάρχει, φυσικά, η άποψη πως αυτή η δεύτερη επανάσταση σηματοδοτεί την επιστροφή στη βαρβαρότητα. Όμως, εμείς ας μείνουμε προς το παρόν στα γενικώς παραδεκτά. Και η κοινή λογική λέει ότι το καθοριστικό είναι το πρώτο βήμα. Τότε που ο άνθρωπος γίνεται κτηνοτρόφος και γεωργός, από κυνηγός και καρποσυλλέκτης. Την εξέλιξη, καθ’ όλες τις ενδείξεις, μάλλον την φέρνουν οι γυναίκες. Αυτές είναι, μαζί με τα παιδιά, που ασχολούνται με τη συλλογή καρπών, ενώ οι άνδρες κυνηγούν. Το λογικό συμπέρασμα, λοιπόν, είναι πως η γεωργία, η κύρια πλευρά τής πρωτοεμφανιζόμενης αγροτικής οικονομίας, αποτελεί γυναικεία επινόηση.(α)\n(α) Εκείνος ο καταμερισμός εργασίας ανάμεσα στα φύλα εξηγεί και πλείστες όσες διαφορές νοοτροπίας μεταξύ τους, που τα χαρακτηρίζουν ακόμη, και αποτελούν αιτία παρεξηγήσεων στις σχέσεις τους.\nΩς γνωστόν, ο γεωργός, πολύ περισσότερο από τον κυνηγό-καρποσυλλέκτη ή τον κτηνοτρόφο, είναι δεμένος με τη γη του. Συνεπώς, η ενασχόληση με τη γεωργία οδηγεί επίσης στη δημιουργία μόνιμων οικισμών, που σταδιακά μεγαλώνουν: γίνονται χωριά, κάποιοι από αυτούς πόλεις. Και οι πόλεις – το λέει η ίδια η λέξη – γεννούν την πολιτική και τον πολιτισμό. Ο άνθρωπος αρχίζει βαθμιαία να μετασχηματίζεται σε αυτό που αργότερα ο Αριστοτέλης θα ονομάσει “πολιτικόν ζώον”, εντοπίζοντας ένα νέο χαρακτηριστικό τού homo sapiens, που τον διαφοροποιεί έναντι των άλλων ζωικών ειδών.\nΗ ενασχόληση με τη γεωργία οδηγεί στη δημιουργία μόνιμων οικισμών,\nπου σταδιακά μεγαλώνουν: γίνονται χωριά, πόλεις. Και οι πόλεις –\nτο λέει η λέξη – γεννούν την πολιτική και τον πολιτισμό.\nΗ αρχαία πόλη Μάρι στον Ευφράτη (αναπαράσταση)\nΟι πόλεις προϋποθέτουν κεντρική εξουσία και ιεραρχία, επιβλητικά μνημεία, καταμερισμό εργασίας, εξειδίκευση. Τέχνες, αρχιτεκτονική, αγγειοπλαστική, εμπόριο, μεταλλουργία, καθίστανται αναγκαίες. Τότε αρχίζει διστακτικά ο Μεσογείου παράπλους, παράλληλα, βέβαια, με τους χερσαίους δρόμους των καραβανιών, που όμως παραμένουν επικίνδυνοι. Στον βαθμό, λοιπόν, που ο άνθρωπος εξοικειώνεται με την θάλασσα, την προτιμά για τις μετακινήσεις του. Μοιάζει λιγάκι οξύμωρο που το υγρό στοιχείο είναι πιο “στερεό” και ασφαλές, αλλά έτσι είναι.\nΦυσικά, η ανταλλαγή προϊόντων, εμπορικών αγαθών, φέρνει την ανταλλαγή ιδεών, αισθητικών προτύπων, πνευματικών αγαθών, καινοτομιών. Έτσι, ο νέος τρόπος ζωής μεταδίδεται ταχύτατα, εντός κι εκτός τής λεκάνης τής Μεσογείου, φτάνοντας προς ανατολάς ως τις Ινδίες, και πέρα από αυτές: οι ινδομεσογειακές συναλλαγές ανάγονται στην 3η χιλιετία ΠΚΧ, ίσως και σε παλαιότερες εποχές.\nΗ ανταλλαγή προϊόντων, εμπορικών αγαθών, φέρνει και την ανταλλαγή ιδεών, αισθητικών προτύπων, πνευματικών αγαθών, καινοτομιών.\nΜεσοποτάμια πρώιμη πινακίδα για την κατανομή μπύρας (3100-3000 ΠΚΧ)\nΟι συνθήκες πλέον έχουν ωριμάσει για το επόμενο τεράστιο βήμα: την γραφή. Όσο και αν οι λόγοι αυτής της σπουδαίας καινοτομίας είναι… γραφειοκρατικοί (τήρηση αρχείων διοίκησης, μεταφορά διαταγών και άλλων μηνυμάτων), η επινόηση και, ακολούθως, η απλοποίηση της γραφής με το αλφάβητο, είναι ο απολύτως αναγκαίος όρος για τη συστηματική παράδοση της γνώσης από γενιά σε γενιά και, ταυτόχρονα, για την καλλιέργεια των γραμμάτων και των τεχνών – τομείς όπου διαπρέπουν οι Έλληνες.\nΌσο και αν οι αρχαίοι Έλληνες αποτελούν παγκόσμιο σημείο αναφοράς, καλό είναι ν’ αποφεύγουμε τον πειρασμό τέτοιων εθνικιστικών απλουστεύσεων. Ο “εξ ανατολών κίνδυνος” είναι και τότε υπαρκτός – τότε τον εκπροσωπούν οι Πέρσες. Υπάρχει, όμως, και η εξ ανατολών γνώση: κάθε Έλληνας φιλόσοφος που σέβεται τον εαυτό του και θέλει να γίνει σοφός, είναι υποχρεωμένος να πάει στην Ανατολή για το… doctorat του! Από εκεί έρχονται πλείστα όσα τεχνουργήματα και ιδέες, μαζί με την τεχνογνωσία τους. Τα πάντα, ωστόσο, προσαρμόζονται ανάλογα με τις ντόπιες ανάγκες και τα γούστα. Και κάποια παραμένουν στα… αζήτητα!\nΈνα από τα ουκ ολίγα ιστορικά παράδοξα της εποχής λ.χ. αφορά τις διαφορές ανάμεσα στο Αιγαίο και την Εγγύς Ανατολή, ως προς την πολιτική οργάνωση. Οι αποκεντρωμένες πόλεις-κράτη τής Ελλάδας, που άνθισαν κατά την εποχή τού σιδήρου, στην κλασική εποχή, δεν είχαν κάτι αντίστοιχο στην Ανατολή, αν εξαιρέσει κανείς τις πόλεις τής Σουμερίας και της Φοινίκης. Εκεί κυριαρχούσαν οι συγκεντρωτικές αυτοκρατορίες, τόσο κατά την εποχή τού μπρούντζου όσο και του σιδήρου. Παρ’ όλα αυτά, η κραταιά αυτοκρατορία των Αχαιμενιδών υπέστη δεινές ήττες και ταπεινώσεις από τη Συμπολιτεία των Ελλήνων (πλην… Θηβαίων και διαφόρων άλλων μηδισάντων “Νενέκων” – δυστυχώς).(β)\n(β) “Νενέκοι”: από τον Νενέκο, έναν ανδρείο επαναστάτη τού ’21, που εξαγοράστηκε κι έγινε προδότης, τζουτζές τού Ιμπραήμ Πασά. Οι επίγονοί του συχνάζουν στη Βουλή των Ελλήνων…\n● “πλην… Θηβαίων”: παραπομπή στο μεταγενέστερο και σαφώς πιο γνωστό “πλην Λακεδαιμονίων”, από την περίφημη επινίκια επιγραφή τής μάχης τού Γρανικού το 334 ΠΚΧ: “Ἀλέξανδρος Φιλίππου καὶ οἱ Ἕλληνες πλὴν Λακεδαιμονίων”. Μόλις την προηγούμενη χρονιά, οι Σπαρτιάτες, κακομαθημένοι να είναι πάντα επικεφαλής στην εποχή των “Μηδικών” (Περσικών πολέμων), είχαν αρνηθεί να συμμετάσχουν στην εκστρατεία τού Αλεξάνδρου, γιατί… αρχηγός δεν θα ήταν κάποιος βασιλιάς τής Σπάρτης! Σχολίασε ποιητικά ο Κωνσταντίνος Καβάφης:\nΣτα 200 π.X.\n“Aλέξανδρος Φιλίππου και οι Έλληνες πλην Λακεδαιμονίων…”\nγια την επιγραφήν αυτή. “Πλην Λακεδαιμονίων”,\nA, βεβαιότατα “πλην Λακεδαιμονίων”.\nτου Παναγιώτη Δαφιώτη\nΈτσι, πλην Λακεδαιμονίων στον Γρανικό·\nκαι στην Ισσό μετά· και στην τελειωτική\nτην απαράμιλλη: βγήκαμ’ εμείς·\nΕμείς· οι Aλεξανδρείς, οι Aντιοχείς,\nΓια Λακεδαιμονίους να μιλούμε τώρα!…\nΗ αυτοκρατορία τού Αλεξάνδρου\n● Αυτά ως προς την φράση “πλην…”, που στην Ελλάδα ανέκαθεν “φοριέται” πάρα πολύ. Όσο για τους “μηδίσαντες” (λέξη προερχόμενη από τους Μήδους, τη Μηδία, που ανέφερε επίσης ο Καβάφης), αυτοί κι αν έχουν κατακλύσει την χώρα! Ανάμεσά τους συγκαταλέγεται ακόμη και ο Θεμιστοκλής, o θριαμβευτής τής ναυμαχίας τής Σαλαμίνας: οι επίγονοί του έχουν τόσο πολύ, μα τόσο αυγατίσει, που ματαιοπονεί όποιος επιχειρεί να τους καταμετρήσει. Πάντως, είναι παντάπασι γνωστοί, και πανταχόθεν ορατοί, συνωστιζόμενοι στους διαδρόμους και τα σαλόνια τής elite των κυριάρχων…\nΌμως, γιατί “Στα 200 π.X.”; Ποιος ο λόγος που ο Καβάφης στον τίτλο του μας παραπέμπει σε μια μεταγενέστερη χρονολογία; Άγνωστοι αι βουλαί τού ποιητού… Τότε, πάντως, άρχισε ο 2ος Μακεδονικός πόλεμος, που τρία χρόνια αργότερα έληξε με την ήττα τής Μακεδονίας από την Ρώμη. Ήταν η αρχή τού τέλους, αφού από τότε οι Ρωμαίοι έθεσαν υπό τον πλήρη έλεγχό τους την Ελλάδα.\n“ΤΟΥ ΕΛΛΗΝΟΣ Ο ΤΡΑΧΗΛΟΣ ζυγόν δεν υπομένει”, θα παρατηρούσε κάποιος. Ναι, αλλ’ αυτό είναι συνέπεια αντικειμενικών συνθηκών. Δεν είναι τόσο πως οι Έλληνες δεν ήθελαν, όσο πως δεν είχαν ανάγκη την αυτοκρατορική διοίκηση. Αυτό που για εκείνους ήταν μια έκτακτη περίσταση, η οποία απαιτούσε συνολική και συλλογική προσπάθεια, στην Ανατολή ήταν καθημερινή πραγματικότητα, με αντίπαλο πολύ πιο ισχυρό και από την πιο κραταιά αυτοκρατορία: την ίδια την Φύση…\nΔεν είναι τόσο πως οι Έλληνες δεν ήθελαν, όσο πως δεν είχαν ανάγκη\nτην αυτοκρατορική διοίκηση, λόγω αντικειμενικών συνθηκών…\nΒαβυλωνιακός χάρτης καναλιών και αρδευτικών συστημάτων δυτικά τού Ευφράτη (1684-1647 ΠΚΧ)\nΖώντας σε περιβάλλον μάλλον ακραίων συνθηκών, το οποίο θα ήταν άγονο χωρίς τον Νείλο, τον Τίγρη και τον Ευφράτη, με τα νερά εν αφθονία, αλλά και με τις πλημμύρες και τους κατακλυσμούς πάντα να καραδοκούν, ο Ανατολίτης συνειδητοποιεί την ανάγκη τού συντονισμού των προσπαθειών όλων των κοινοτήτων. Δίπλα σ’ ερήμους που συμβολίζουν τη συνεχή παρουσία τού απόλυτου κακού, οι ποταμοί αυτοί είναι ευλογία εξ ουρανού, όμως έχουν απρόβλεπτη συμπεριφορά: πρέπει, συνεπώς, να τιθασευτούν. Τα μεγάλα δημόσια έργα, πρωτίστως τ’ αρδευτικά και αποξηραντικά, είναι όρος επιβίωσης του ανθρώπου. Το εμπόριο επίσης, για τον εφοδιασμό των χωρών αυτών σε απολύτως αναγκαίες πρώτες ύλες, αλλά και είδη πολυτελείας.\nΙδού λοιπόν δυο δίκτυα, το αρδευτικό και το εμπορικό (υπό κρατικό έλεγχο), που καθιστούν αναγκαία τη συγκεντρωτική εξουσία. Είναι εξουσία που πρέπει να εμπνέει τον φόβο. Χρειάζεται, όπως γίνεται αντιληπτό, να διαθέτει στρατό και ιερατείο, για την επιβολή τής τάξης. Χρειάζεται επιβλητικά ανάκτορα, μνημεία, ναούς. Έχει σχέση με αυτό που ο Karl Marx περιέγραψε ως “ασιατικό τρόπο παραγωγής”, και αποτελεί το κλειδί για την κατανόηση του ανατολικού δεσποτισμού. Από εδώ απορρέει και η σχετική – η, κατ’ άλλους, φαινομενική – στασιμότητα και ακινησία, που χαρακτηρίζει αυτές τις κοινωνίες επί χιλιετίες.\nΑρδευτικό κι εμπορικό δίκτυο καθιστούν αναγκαία τη συγκεντρωτική εξουσία που πρέπει να εμπνέει τον φόβο: χρειάζεται στρατό και ιερατείο. Η Βαβυλώνα ήταν αδύνατο να γεννήσει τη δημοκρατία.\nΝα μην ξεχνάμε, όμως, ότι αυτές οι κοινωνίες καλλιέργησαν την αστρονομία, τα μαθηματικά, τη γεωμετρία, κλπ. – για τους ίδιους ακριβώς λόγους που επινόησαν και την γραφή. Πρόκειται για κοινωνίες, οι οποίες δημιούργησαν θαύματα, όπως οι κρεμαστοί κήποι τής Βαβυλώνας, που κρέμονταν, όμως, από μια κλωστή: η υποδομή τους, που τις κατέστησε κραταιές, ήταν και η αχίλλειος πτέρνα τους. Το συνειδητοποιείς αυτό με μια ματιά στη σημερινή Βαβυλώνα, την κατακτημένη και λεηλατημένη από τον χρόνο:(γ) στο έδαφός της ήταν εντελώς αδύνατο να γεννηθεί η δημοκρατία.\n(γ) Όταν γράφτηκε το κείμενο αυτό, η Βαβυλών δεν είχε κατακτηθεί και από τους Αμερικανούς. Μπορεί οι κατακτητές να κατακτήθηκαν και αυτοί με τη σειρά τους. Μα το τίμημα ήταν βαρύ: αδιαφορώντας για τις επιπτώσεις, οι αμερικανικές δυνάμεις έστησαν μια στρατιωτική βάση πάνω στα ερείπια της Βαβυλώνας. Ο Δρ John Curtis, του Βρετανικού Μουσείου, περιέγραψε πώς ισοπέδωσαν τμήματα του αρχαιολογικού χώρου για να φτιάξουν ελικοπτεροδρόμιο και χώρους στάθμευσης βαρέων οχημάτων. Οι δυνάμεις κατοχής, έγραψε,\nΈνας από τους δράκους τής Πύλης τής Ίσταρ\n“προκάλεσαν σημαντικές ζημιές στην Πύλη τής Ishtar, ένα από τα περιφημότερα μνημεία τής αρχαιότητας… Αμερικανικά στρατιωτικά οχήματα συνέθλιψαν πλινθόκτιστα πεζοδρόμια 2600 χρόνων, αρχαιολογικά θραύσματα σκορπίστηκαν σε όλη την περιοχή, πάνω από 12 χαρακώματα πέρασαν μέσα από αρχαίες αποθήκες, και ο χώρος αλλοιώθηκε για τις μελλοντικές επιστημονικές γενιές, λόγω στρατιωτικών έργων τού μηχανικού… Προσθέστε σε όλα αυτά την ζημιά που προκάλεσαν στρατιώτες σ’ εννέα από τις ανάγλυφες πλίνθινες μορφές δράκων τής Πύλης τής Ίσταρ, στην προσπάθειά τους ν’ αφαιρέσουν τις πλίνθους από τον τοίχο.”\nΕίναι πασίγνωστο πως Αμερικανοί στρατιώτες, όπως και άλλο στρατιωτικό προσωπικό τής “Συμμαχίας των προθύμων” (εισβολέων τού Ιράκ, λ.χ. Πολωνοί, που στάθμευαν επίσης στη Βαβυλώνα), λεηλάτησαν πολλές αρχαιότητες, οι οποίες κατέληξαν σε ιδιωτικές συλλογές.\n“Αναγκαίο κακό”, λοιπόν, οι Ανατολίτες δεσπότες, σατράπες, και τύραννοι. Και, καθώς υπάρχει πάντοτε αντιστοιχία κοσμικής και υπερκόσμιας εξουσίας (η “ελέω θεού” βασιλεία υπήρξε πανάρχαια επινόηση), εξίσου παντοκράτορες και παντοδύναμοι, φοβεροί και τρομεροί, είναι και οι Ανατολίτες θεοί· ιδίως από την στιγμή που έμειναν μόνοι, χωρίς καθόλου ντόπιους ανταγωνιστές, τους οποίους “περιποιήθηκαν καταλλήλως” οι κληρικοί των νέων μονοθεϊστικών θρησκειών.(δ)\n(δ) Πώς είναι δυνατόν να θεωρείται η μετάβαση από τον πολυθεϊσμό στον μονοθεϊσμό πρόοδος, όταν στην πραγματικότητα είναι οπισθοδρόμηση; Ο εξιουδαϊσμός τού ελληνιστικού και του ρωμαϊκού κόσμου (σε Ανατολή και Δύση, αντίστοιχα), μέσω του εκχριστιανισμού, υπήρξε η προϋπόθεση – sine qua non – των σκοτεινών χρόνων, του σκοταδισμού τού Μεσαίωνα.\n“Αναγκαίο κακό” οι Ανατολίτες σατράπες. Εξίσου φοβεροί\nκαι τρομεροί οι Ανατολίτες θεοί. Ουδεμία σύγκριση με τους\nΟλύμπιους που έχουν πάμπολλες αδυναμίες: είναι ανθρώπινοι.\nΗ Λήδα και ο κύκνος (Δίας), του Correggio (1531–32), με παιδιά-μουσικούς στ’ αριστερά\nΟυδεμία σύγκριση με τους Ολύμπιους, που έχουν πάμπολλες αδυναμίες, είναι δηλαδή ανθρώπινοι, κατ’ εικόνα και καθ’ ομοίωση των θνητών που τους δημιούργησαν, των Ελλήνων, του τρόπου ζωής και της κοινωνίας τους – ή, μάλλον: των κοινωνιών τους, αφού η Ελλάδα, η τοπογραφία της, γεννά την αποκέντρωση. Η χώρα είναι όντως πανέμορφη· επίγειος παράδεισος, πάντως, δεν είναι. Το βιοτικό επίπεδο μπορεί να βελτιωθεί με τις κατακτήσεις, αλλά και με την επέκταση, τον αποικισμό. Και στις δυο περιπτώσεις έχουμε ακόμη μεγαλύτερη αποκέντρωση.\nΗ ζωή, λοιπόν, δεν είναι κάποια “δοκιμασία για μια ευτυχή μετά θάνατον ζωή” – πεποίθηση που θα πρέπει, αναγκαστικά, να διακατέχει τον απλό λαό τού “ασιατικού τρόπου παραγωγής”. Οι Έλληνες εμπνέονται και διαμορφώνονται από την ελληνική Φύση. Φιλοσοφούν και ασχολούνται με τα κοινά υπό την ευεργετική της επίδραση. Αυτή τούς υπαγορεύει τις μορφές τής κρατικής και πολιτικής τους οργάνωσης – ασχέτως αν και οι δυο υποθάλπουν διχόνοιες… Πρότυπό τους είναι η πόλις-κράτος, ιδεώδες η δημοκρατία, ύψιστο αγαθό η ελευθερία – όλα αυτά σε κοινωνία δουλοκτητική και ανδροκρατική: φαντάζει αντιφατικό… Επιπλέον, η δημοκρατία τους είναι άμεση, καθαρή, συμμετοχική. Στην τωρινή δήθεν “δημοκρατία”, τη δήθεν “αντιπροσωπευτική”, η εξουσία δεν ασκείται πλέον από τον λαό, αλλ’ από τους δήθεν “αντιπροσώπους” του, σε αντίθεση με τον ορισμό τής αυθεντικής δημοκρατίας. Όλο και πιο πολλά οξύμωρα και παράδοξα… (Βλέπε την επόμενη εμβόλιμη Περιήγηση).\nΧάρη σε αυτό το περιβάλλον, εν κατακλείδι, οι Έλληνες, όχι μόνο συνοψίζουν τον αρχαίο κόσμο, αλλά και τον εξανθρωπίζουν. Διδάσκουν το μέτρο, την αναλογία, την αρμονία. Καθιστούν την γνώση και την καλλιέργεια δικαίωμα του κάθε ελεύθερου πολίτη, και όχι προνόμιο κάποιας κλειστής κάστας. Και αφήνουν την πολύτιμη, ανεκτίμητη κληρονομιά τους συστηματοποιημένη και καταγεγραμμένη για τις μέλλουσες γενιές. Όμως, σαν τους θεούς τους, έχουν πάμπολλες αδυναμίες (λόγω αυτού του περιβάλλοντος, που γέννησε και τις αρετές τους), και είναι ατομιστές. Πρόκειται, όπως λένε, για τα τρομερά παιδιά τής αρχαιότητας – les enfants terribles de l’ antiquité. Μάλλον, θα έλεγα, της ιστορίας τού ανθρώπου…\n>> Περιήγηση 2η*. Περί ΔΗΜΟΚΡΑΤΙΑΣ\n>> Περιήγηση 3η. ΙΒΗΡΟΥ ΟΔΥΣΣΕΙΑ\n<< Περιήγηση 1η. Η ΟΙΚΟΥΜΕΝΙΚΗ ΜΕΣΟΓΕΙΟΣ\nΟ ναός τού Ποσειδώνα


ΤΙ ΑΛΛΑΖΕΙ ΣΤΗΝ ΗΛΕΚΤΡΟΚΙΝΗΣΗ;... ΓΡΑΦΕΙ Η ΝΕΚΤΑΡΙΑ ΚΑΡΑΚΑΤΣΑΝΗ\nΤα ηλεκτρικά αυτοκίνητα αποτελούν μια σαφή απάντηση στις\nοικολογικές ανησυχίες των πολιτών αλλά και στην ανάγκη για ευέλικτη μετακίνηση με περιορισμένο κόστος χρήσης. Οι προκλήσεις που διέπουν την εξέλιξη της ηλεκτροκίνησης στη χώρα μας παραμένουν σημαντικές. Καθίσταται ωστόσο εμφανής η βούληση για μια δυναμική και συγκροτημένη μετάβαση, καθώς έχει ήδη αποτυπωθεί η ισχυρή δέσμευση της πολιτικής ηγεσίας και των εμπλεκόμενων φορέων για την αποτελεσματική υλοποίησή της.\nΤο 2020 θα αποτελέσει ένα έτος ορόσημο για την ηλεκτροκίνηση, για πολλαπλούς λόγους. Καταρχάς, το θεσμικό πλαίσιο στη χώρα μας, έχοντας ήδη θεμελιωθεί σε μια σημαντική βάση, προσέγγισης και στόχων, θα εξειδικευτεί με μια συνεκτική δέσμη κινήτρων και μέτρων. Επιπλέον, οι νέοι Ευρωπαϊκοί κανονισμοί σε ένα φάσμα τομέων (μεταφορές, ενέργεια, κλίμα), που είναι σε ισχύ από 1.1.2020, δίνουν ώθηση σε οχήματα χαμηλών ρύπων. Με τα αυστηρότερα όρια εκπομπών ρύπων που έχουν θεσπιστεί, οι κατασκευαστές αυτοκινήτων επενδύουν δυναμικά σε αμιγώς ηλεκτρικά ή υβριδικά επαναφορτιζόμενα οχήματα, με τα διαθέσιμα μοντέλα στην Ευρώπη να αγγίζουν τα 175 εντός του 2020, ενώ αναμένεται να υπερβαίνουν τα 330 το 2025 (Πηγή IHS Markit). Οι αναλυτές εκτιμούν ότι τουλάχιστον 20 νέα μοντέλα θα είναι διαθέσιμα και στη χώρα μας το τρέχον έτος.\nΠαράλληλα, οι τεχνολογικές εξελίξεις συνεπάγονται αύξηση της αυτονομίας των ηλεκτρικών οχημάτων στο φάσμα των 400-500 χλμ., μείωση του κόστους των μπαταριών και πλουραλισμό χαρακτηριστικών. Καταλυτικής σημασίας είναι το γεγονός ότι ενισχύεται σταδιακά η ευαισθητοποίηση όλων μας, ως κοινωνία πολιτών, για το φαινόμενο της κλιματικής αλλαγής, καθώς ήδη βιώνουμε και στη χώρα μας τις σύνθετες και ακραίες εκφάνσεις της. Σε πρόσφατη μελέτη του Ερευνητικού Κέντρου της Κομισιόν (JRC), η Αθήνα εμφανίζει, μαζί με το Μιλάνο, τον χειρότερο δείκτη ως προς το ποσοστό των επιβλαβών οξειδίων του αζώτου που προέρχονται από μεταφορές και οχήματα, σημειώνοντας ποσοστό 70% συγκριτικά με τον μέσο όρο 47% σε σύνολο 30 ευρωπαϊκών πόλεων.\nΠοιοι είναι οι αποτρεπτικοί παράγοντες;\nΣτις μελέτες που εκπονούνται διεθνώς εντοπίζονται οι εξής βασικοί παράγοντες που αποθαρρύνουν τους οδηγούς, αλλά και τους διαχειριστές στόλων, από το να προτιμήσουν ένα ηλεκτρικό όχημα:\n- Το περιορισμένο δίκτυο των σταθμών φόρτισης και η ασαφής εικόνα για τον ισορροπημένο σχεδιασμό του, ιδίως σε εθνικές οδούς και χώρους δημοσίως προσβάσιμους ή κοινόχρηστους. Αν και η φόρτιση μπορεί να υλοποιείται στο σπίτι ή το γραφείο, σε βαθμό που να υπερβαίνει το 90%, οι κάτοικοι διαμερισμάτων αντιμετωπίζουν πρόσθετους περιορισμούς, ενώ θα πρέπει να διασφαλίζεται και η απρόσκοπτη μετακίνηση εκτός πόλεων.\n- Η απουσία επαρκών κινήτρων για την αγορά οχημάτων, συμπεριλαμβανομένων οικονομικών, φορολογικών ή άλλων ευνοϊκών ρυθμίσεων (π.χ. διευκόλυνση στάθμευσης, απαλλαγή από διόδια, ελεύθερη χρήση λεωφορειολωρίδων).\n- Η ενδεχόμενη μη διαλειτουργικότητα μεταξύ σταθμών φόρτισης ή υποστηρικτών υπηρεσιών (όπως η πλοήγηση σε διαθέσιμα σημεία φόρτισης, η ευκολία κράτησης χώρου και πληρωμής).\n- Τεχνικά και θεσμικά ζητήματα, όπως η ανάγκη μελέτης και ενίσχυσης του ηλεκτρικού δικτύου και η αποτελεσματική ανταπόκριση του Διαχειριστή (ΔΕΔΔΗΕ) σε θέματα σύνδεσης και μέτρησης. Λύσεις που μπορεί να περιορίσουν αισθητά το κόστος δικτύου, αλλά απαιτούν σαφές πλαίσιο, είναι ο συνδυασμός των σταθμών φόρτισης με μονάδες ΑΠΕ και αποθήκευσης, καθώς και η έξυπνη φόρτιση, που ανταποκρίνεται σε σήματα τιμών και εστιάζει σε μη αιχμιακές ώρες.\nΚαταλυτικός παράγοντας είναι φυσικά η αξιόπιστη ενημέρωση των πολιτών για τα οικονομικά και περιβαλλοντικά οφέλη που απορρέουν από την ηλεκτροκίνηση, η πιλοτική εξοικείωση τους με τα οχήματα, και η άρση της ανησυχίας τους για τα χαρακτηριστικά των οχημάτων, όπως ο χρόνος αυτονομίας και το κόστος αντικατάστασης των μπαταριών.\nΣε νομοθετικό επίπεδο, τον προηγούμενο Δεκέμβριο τέθηκε η αφετηρία για τη σημαντική αλλαγή που επίκειται. Επί της ουσίας, υιοθετήθηκε το ανταγωνιστικό μοντέλο για την ανάπτυξη του δικτύου φόρτισης, ενσωματώνοντας τη νέα Κοινοτική Οδηγία που αποκλείει τον Διαχειριστή Δικτύου, και θεσπίστηκαν κάποια φορολογικά κίνητρα, ιδίως σε εταιρικό επίπεδo. Τα κίνητρα αυτά εστιάζουν κυρίως στην αγορά ή μίσθωση αυτοκινήτων από επιχειρήσεις για τους εργαζομένους τους (όπως δυνατότητα έκπτωσης 30% της αξίας του οχήματος από τα ακαθάριστα έσοδα, εξαίρεση της αξίας αγοράς από τον υπολογισμό εισοδήματος, αυξημένοι συντελεστές απόσβεσης), ενώ προβλέπεται και έκπτωση 30% από τα έσοδα των επιχειρήσεων για αγορά, εγκατάσταση και λειτουργία σταθμών φόρτισης σε δημοσίως προσβάσιμα σημεία. Παράλληλα, έχει ολοκληρωθεί το σκέλος των τεχνικών προδιαγραφών που πρέπει να τηρούνται, με την έκδοση των σχετικών κανονισμών.\nΚαθώς η ηλεκτροκίνηση είναι ένα σύνθετο ζήτημα, με πολλαπλές τεχνικές, οικονομικές, χωροταξικές και ρυθμιστικές διαστάσεις, που αφορούν τόσο την ενέργεια όσο και τις μεταφορές, είναι σημαντικό το γεγονός ότι συγκροτήθηκε ειδική Διυπουργική Επιτροπή, προκειμένου να αναπτυχθεί μια ολιστική και μεθοδική προσέγγιση. Στο πλαίσιο της Επιτροπής αυτής, το θεσμικό πλαίσιο αναμένεται να εξειδικευτεί στο 1ο εξάμηνο του έτους σε ένα φάσμα κρίσιμων παραμέτρων, όπως οικονομικά κίνητρα για την επιδότηση αγοράς οχημάτων και την εγκατάσταση φορτιστών, κίνητρα χρήσης, μέτρα για την αντικατάσταση οχημάτων παλιότερης τεχνολογίας, η προσέγγιση για την ανάπτυξη των υποδομών φόρτισης, η απλοποίηση διαδικασιών, πιλοτικές δράσεις, και εκπαιδευτικά προγράμματα. Τα μέτρα θα αφορούν επιμέρους κατηγορίες οχημάτων, όπως ιδιωτικής ή δημόσιας χρήσης, ταξί, κρατικά ή επαγγελματικά οχήματα. Επιπλέον, θα καθοριστούν οι όροι λειτουργίας και οι υποχρεώσεις των εμπλεκόμενων φορέων στην ηλεκτροκίνηση, ώστε να διασφαλιστεί, μεταξύ άλλων, ο υγιής ανταγωνισμός, η ασφάλεια και διαλειτουργικότητα των υποδομών, καθώς και η προστασία των δεδομένων των χρηστών.\nΜια κρίσιμη επίσης εξέλιξη είναι ότι έχουν τεθεί σαφείς στόχοι για την εξέλιξη της ηλεκτροκίνησης στην προσεχή δεκαετία, και 5 βασικές κατευθύνσεις, οι οποίοι αποτυπώνονται στο Εθνικό Σχέδιο για την Ενέργεια και το Κλίμα. Το σχέδιο αυτό, που κατατέθηκε στην Ευρωπαϊκή Επιτροπή στα τέλη Δεκεμβρίου, θα αξιολογείται ως προς την επίτευξη των δεσμεύσεων που περιέχει και τη συμβατότητα του με τους ενεργειακούς και κλιματικούς στόχους σε ευρωπαϊκό επίπεδο. Το μερίδιο των ηλεκτρικών επιβατικών οχημάτων στις νέες ταξινομήσεις για το 2030 έχει καθοριστεί για τη χώρα μας στο 30%, συμβάλλοντας αισθητά στη μείωση των εκπομπών αερίων του θερμοκηπίου από τις οδικές μεταφορές.\n10 Χρήσιμοι Δείκτες για Ελλάδα και Ευρώπη\n1. Το κόστος χρήσης ενός ηλεκτρικού αυτοκινήτου κυμαίνεται στα 2.5-4 €/100 χλμ, για ένα ευρύ φάσμα παραμέτρων και συγκρίσεων. Συνιστά μόλις το 1/3 ενός συμβατικού οχήματος με αντίστοιχα χαρακτηριστικά. Επιπλέον, το κόστος μπορεί να μειωθεί περαιτέρω με ειδικά πακέτα που αναπτύσσουν οι πάροχοι ηλεκτρικής ενέργειας, οι πάροχοι υπηρεσιών φόρτισης ή και ρυθμιστικά μέτρα.\n2. Η φόρτιση στο σπίτι ή το γραφείο με ειδική συσκευή Wallbox (11 ΚW) απαιτεί λιγότερες από 6 ώρες για μια μπαταρία 60 kWh, που εξασφαλίζει αυτονομία τουλάχιστον 300 χλμ. Ένας ταχυφορτιστής 150 kW απαιτεί μόλις 20 λεπτά για να ανέλθει η μπαταρία στο 80%. Σημειώνεται ωστόσο, ότι για να τοποθετηθούν πολλαπλά wallbox σε μια πολυκατοικία και να λειτουργούν συγχρόνως το βράδυ, μπορεί να απαιτείται σημαντικό κόστος ηλεκτρολογικών εργασιών για επαύξηση ισχύος.\n3. Οι επιδοτήσεις ηλεκτρικών οχημάτων είναι κανόνας σε πολλές Ευρωπαϊκές χώρες και διαφοροποιούνται ως προς το ύψος και τα κριτήρια, ανάλογα και με το επίπεδο διείσδυσης της ηλεκτροκίνησης. Ενδεικτικά, για τα επιβατικά οχήματα, οι επιδοτήσεις μπορούν να αγγίξουν τις 5000 € στην Ιρλανδία, τις 5500 € στην Ισπανία, τις 6000 € στην Ιταλία, τις 7.500 € στη Σλοβακία, και τις 10.000 € στη Ρουμανία. Επιδοτήσεις μικρότερης κλίμακας εφαρμόζονται και για υβριδικά επαναφορτιζόμενα οχήματα. Οι απευθείας επιδοτήσεις αγοράς είναι κρίσιμες καθώς το κόστος R&D είναι ιδιαίτερο υψηλό.\n4. Οι υποδομές φόρτισης αρχίζουν να αναπτύσσονται. Οι ταχυφορτιστές που έχουν τοποθετηθεί σε εθνικούς άξονες στην ελληνική επικράτεια ανέρχονται πλέον στους 14 ή 7 σημεία ανά κατεύθυνση (1 σημείο στην Ολυμπία Οδό, 4 σημεία στην Ιονία Οδό, 1 στην Εθνική οδό Αθηνών-Θεσσαλονίκης, 1 κοντά στα Τρίκαλα), ενώ επίκειται και η τοποθέτηση σε άλλα κομβικά σημεία. Επισημαίνεται ότι 18 ευρωπαϊκές χώρες έχουν υιοθετήσει σχήματα στήριξης των υποδομών φόρτισης. Στα ενδεδειγμένα μέτρα αναφέρονται συχνά η θέσπιση ελάχιστου αριθμού φορτιστών ανά συγκεκριμένο αριθμό χιλιομέτρων, οχημάτων ή πληθυσμού, καθώς και η θέσπιση υποχρεώσεων εγκατάστασης για πρατήρια, σταθμούς εξυπηρέτησης, συγκροτήματα πολυκατοικιών, νέα ή ανακαινιζόμενα κτήρια, και κτήρια μεγάλης χωρητικότητας. Συγκεκριμένα όρια προβλέπονται πλέον και στις ευρωπαϊκές οδηγίες.\nΕνδεικτικά, στην Ιρλανδία επιδοτείται η οικιακή φόρτιση, ενώ στη Φινλανδία παρέχονται επιδοτήσεις για την εγκατάσταση φορτιστών σε συγκροτήματα πολυκατοικιών. Στην Ολλανδία και τη Μ.Βρετανία, εφαρμόζονται σχήματα ώστε ο ρυθμός αύξησης των υποδομών φόρτισης να προσαρμόζεται γρήγορα στη δυναμική της ζήτησης. Σε κομβικούς αυτοκινητόδρομους της Ευρώπης, οι ταχυφορτιστές υπερβαίνουν τους 28 ανά 100 χλμ (πανευρωπαϊκό δίκτυο TEN-T). Για συγκριτικούς σκοπούς, σημειώνεται ότι η Tesla διαθέτει σχεδόν 15000 ταχυφορτιστές, σε 1600 σταθμούς, αποκλειστικά για οδηγούς των μοντέλων της.\n5.Το περιβαλλοντικό όφελος της ηλεκτροκίνησης αντανακλά σε σημαντικό βαθμό τη σύνθεση του ενεργειακού μίγματος στην παραγωγή ηλεκτρικής ενέργειας. Επισημαίνεται ότι το ενεργειακό ισοζύγιο στη χώρα μας γίνεται συνεχώς πιο καθαρό. Κατά το 2019 (Ιανουάριος έως Νοέμβριος), το μερίδιο των ΑΠΕ ανήλθε στο 24%, των υδροηλεκτρικών στο 6%, του φυσικού αερίου στο 32% και του λιγνίτη υποχώρησε στο 20%, ενώ οι εισαγωγές αποτέλεσαν το 18%. Επιπρόσθετα, η φόρτιση μπορεί να διενεργείται εξ’ ολοκλήρου με καθαρή ενέργεια, καθώς ακόμα κι αν ένας σταθμός δε συνδέεται απευθείας με μονάδες ΑΠΕ, η ενέργεια του μπορεί να προέλθει αποκλειστικά από ΑΠΕ και αυτό να πιστοποιείται μέσω των εγγυήσεων προέλευσης.\n6. Οι κατασκευαστές επενδύουν δυναμικά σε ηλεκτρικά μοντέλα (αμιγή ή υβριδικά), καθώς καλούνται να μειώσουν τον μέσο όρο εκπομπών CO2 στο στόλο τους από τα 120 γραμ./χλμ στα 95 το 2020 και στα 40 το 2030. Αν δεν μετασχηματιζόταν δυναμικά η παραγωγή τους, το κόστος που θα επωμίζονταν οι αυτοκινητοβιομηχανίες λόγω περιβαλλοντικών αποκλίσεων εκτιμάται ότι θα υπερέβαινε φέτος τα 28 δις €. Οι πωλήσεις ηλεκτρικών αυτοκινήτων στην Ευρώπη το 2020 αναμένεται να υπερβούν τις 540 χιλιάδες (πηγή LMC Automotive) συγκριτικά με 319 χιλιάδες το 2019. Στη χώρα μας, οι αναλυτές εκτιμούν ότι τα νέα, αμιγώς ηλεκτρικά μοντέλα που θα εμφανιστούν στην αγορά το 2020 υπερβαίνουν τα 12.\n7. Πρωτοβουλίες Πόλεων. Αρκετές Ευρωπαϊκές πόλεις εισάγουν σταδιακά απαγορεύσεις στην είσοδο βενζινοκίνητων οχημάτων ή έχουν ανακοινώσει ζώνες μηδενικών εκπομπών, όπου θα επιτρέπονται μόνο πεζοί, ποδήλατα και ηλεκτρικά αυτοκίνητα. Το Όσλο έχει αντικαταστήσει χώρους στάθμευσης στο κέντρο με ποδηλατοδρόμους και σημεία για διαμοιρασμό ποδηλάτων, ενώ στη Στοκχόλμη υπάρχουν ειδικές οδοί για τη φόρτιση. Στη Γενεύη εφαρμόζεται στα λεωφορεία μια πρακτική φόρτισης κατά τη διέλευση από στάσεις (flash charging), που διαρκεί λίγα δευτερόλεπτα μέχρι να επιβιβαστεί το κοινό. Η πρακτική αυτή υιοθετήθηκε και στη Σιγκαπούρη. Πόλεις της Γερμανίας όπως το Trier ενσωματώνουν τις υποδομές σε ένα ολοκληρωμένο και ψηφιακό σύστημα, συνδυάζοντας ΑΠΕ( αιολικά, φωτοβολταϊκά, βιομάζα) με το σύστημα ύδρευσης, τη διαχείριση αποβλήτων, την αποθήκευση ενέργειας και την έξυπνη φόρτιση. Αξίζει να σημειωθεί ότι το Λονδίνο ήταν η πρώτη πόλη που εισήγαγε το 2003 τέλος διέλευσης για να αποτρέψει τη συμφόρηση, και το 2017 ειδική χρέωση για όσα οχήματα αποκλίνουν από το αυστηρό όριο ρύπων.\n8. Σημαντικές Μελέτες. Η εμπεριστατωμένη μελέτη που παρουσιάστηκε από το ΙΟΒΕ τον Οκτώβριο, αναδεικνύει ότι μια επιδότηση 3000 € για οχήματα χαμηλών ρύπων είναι ανεπαρκής, ενώ μια επιδότηση 7500 € επιτυγχάνει το στόχο των 95 γραμ CO2 στις νέες πωλήσεις, αλλά μόλις το 2023, δηλαδή με χρονική υστέρηση 3 ετών. Είναι εξαιρετικά ενδιαφέρον ότι στο σενάριο της υψηλότερης επιδότησης, ο συμψηφισμός δημοσιονομικού και περιβαλλοντικούς αποτελέσματος οδηγεί σε σημαντικό θετικό ισοζύγιο για την οικονομία (126 εκατ € για το 2019-2023). Επιπλέον, το ΕΚΕΤΑ παρουσίασε τον Δεκέμβριο μια ενδελεχή μελέτη χωροθέτησης σταθμών φόρτισης στους εθνικούς άξονες, καταλήγοντας ότι απαιτούνται τουλάχιστον 80-100 σταθμοί ταχυφόρτισης και 3000 απλοί σταθμοί φόρτισης, πέραν των αστικών αναγκών. Σημαντική είναι και η πανευρωπαϊκή μελέτη "Μύθοι και Αλήθειες για τις υποδομές φόρτισης" που παρουσίασε η Eurolectric το 2019, αποτυπώνοντας τάσεις, πολιτικές στήριξης και ενδιαφέρουσες προτάσεις.\n9. Μπαταρίες. Καθώς η παραγωγή των μπαταριών για την ηλεκτροκίνηση συντελείται σε συντριπτικό ποσοστό στην Κίνα, έχει υιοθετηθεί με μια νέα προσέγγιση, με αφετηρία την πρωτοβουλία European Battery Alliance, για την ενίσχυση της θέσης της Ευρωπαϊκής Ένωσης στον τομέα αυτό. Πολυάριθμα κοινοπρακτικά σχήματα αναδύθηκαν πρόσφατα, με τις αυτοκινητοβιομηχανίες να συνεργάζονται με κατασκευαστές μπαταριών, ενώ η καθετοποίηση (in-house παραγωγή) αποτελεί μια ορατή κατεύθυνση. Πρόσφατα, κάποιες χώρες, όπως η Πολωνία και η Ουγγαρία, επιδότησαν μονάδες παραγωγής μπαταριών.\n10. Καινοτομία και Ευρωπαϊκά Κονδύλια. Στο διάστημα 2014 -19, η Ευρωπαϊκή Επιτροπή υποστήριξε 33 έργα στον τομέα των αστικών μετακινήσεων, διοχετεύοντας 175 εκατ. € από το πρόγραμμα Ορίζοντας 2020. Τα αποτελέσματα που προέκυψαν αναδεικνύουν συχνά βέλτιστες πρακτικές και θα αξιοποιηθούν περαιτέρω για τον μετασχηματισμό που θα συντελεστεί. Ο οδηγός των έξυπνων πόλεων είναι μια σημαντική έκδοση της Ευρωπαϊκής Επιτροπής, που μπορεί να αποτελέσει βάση για τον επαναπροσδιορισμό των πόλεων μας. Το γεγονός ότι το 2019 το βραβείο Νόμπελ Χημείας απονεμήθηκε στην ερευνητική ομάδα που ανέπτυξε της μπαταρίες ιόντων λιθίου αναδεικνύει ότι έχει γίνει πλέον αισθητός ο αντίκτυπος της τεχνολογίας αυτής στις σύγχρονες κοινωνίες.\nΠαραδείγματα Καινοτομίας στην Ελλάδα\n1. Το Ευρωπαϊκό Έργο ΝΕΜΟ, το οποίο συντόνισε το Ινστιτούτο ΕΠΙΣΕΥ του Εθνικού Μετσόβιου Πολυτεχνείου, ανέπτυξε το πλαίσιο για ένα πανευρωπαϊκό, ασφαλές, e-roaming, στα πρότυπα της κινητής τηλεφωνίας. Με χρήση τεχνολογιών blockchain, επιτυγχάνεται η πλήρης αλληλεπίδραση μεταξύ όλων των εμπλεκόμενων φορέων σε μια πόλη (όπως οι διαχειριστές σταθμών φόρτισης, οι χρήστες ηλεκτρικών οχημάτων, οι πάροχοι ενέργειας, και οι πάροχοι υπηρεσιών) και η ανάπτυξη έξυπνων υπηρεσιών.\n2. Τα Τρίκαλα είναι αναμφίβολα η 1η έξυπνη ελληνική πόλη, με πλήθος ψηφιακών εφαρμογών, και επικεφαλής πλέον στο Ευρωπαϊκό έργο ELVITEN. Μεταξύ άλλων δράσεων, 10 ηλεκτρικά αυτοκίνητα διατίθενται δωρεάν σε επαγγελματίες και πολίτες για τις καθημερινές τους μετακινήσεις, ενώ επανέρχεται εξελιγμένο το μη επανδρωμένο ηλεκτρικό λεωφορείο που ξεκίνησε το 2014. Αντίστοιχα, το έργο Galileo for Mobility περιλαμβάνει μια πιλοτική εφαρμογή, το taxi-sharing, που απευθύνεται σε κατοίκους της Ανατολικής Θεσσαλονίκης, με στόχο έναν πιο γρήγορο και λιγότερο αγχωτικό τρόπο για τη μετάβαση στην εργασία τους. Επίσης, πρόσφατα ανακοινώθηκε ότι στην πόλη, όπου κυκλοφορούν 2000 ταξί, θα είναι διαθέσιμο ένα ηλεκτρικό όχημα, ώστε οι οδηγοί ταξί να εξοικειωθούν με τα νέα δεδομένα.\nΣυμπερασματικά, η μετάβαση σε μια οικονομία χαμηλών ρύπων είναι αναγκαιότητα, όχι επιλογή, και η ηλεκτροκίνηση αποτελεί αναπόσπαστο τμήμα της λύσης. Το 2020 θα οριστικοποιηθεί και στη χώρα μας μια δέσμη κινήτρων και πολιτικών για την προώθησή της, στο πλαίσιο των στόχων που έχουν πλέον τεθεί. Η Ρυθμιστική Αρχή Ενέργειας έχει ήδη γνωμοδοτησει για ένα φάσμα κρίσιμων παραμέτρων, ώστε να διασφαλιστεί ο υγιής ανταγωνισμός, η διαφάνεια και η απλότητα για τους χρήστες. Μεσοπρόθεσμα, σημαντικό είναι και το πλαίσιο για την ανάπτυξη έξυπνων υπηρεσιών, ώστε τα οχήματα να μπορούν να αλληλεπιδρούν με το δίκτυο ηλεκτρισμού και να αμείβονται για αυτή την υπηρεσία, παρέχοντας ενέργεια (vehicle to grid) σε ώρες αιχμής, αλλά και ευελιξία, αντισταθμίζοντας τις πιθανές διακυμάνσεις της ηλεκτρικής ζήτησης. Στη διαδικασία αυτή, ο ρόλος των aggregators, που διαχειρίζονται ένα χαρτοφυλάκιο οχημάτων και προσαρμόζουν το προφίλ φόρτισης, σε συνδυασμό με την αποθήκευση ενέργειας και τις ΑΠΕ, είναι θεμελιώδης.\nΌσοι συμμετέχουμε ως εμπειρογνώμονες στην αξιολόγηση προτάσεων για χρηματοδότηση από ευρωπαϊκά κονδύλια, συχνά διαπιστώνουμε με ικανοποίηση την ισχυρή παρουσία ακαδημαϊκών ή ερευνητικών ιδρυμάτων της χώρας μας, και με προβληματισμό την περιορισμένη συμμετοχή φορέων και επιχειρήσεων. Είναι κρίσιμο να ενημερωθεί καλύτερα η επενδυτική κοινότητα και η τοπική αυτοδιοίκηση, ώστε να αξιοποιηθούν τα πολλαπλά χρηματοδοτικά εργαλεία που υφίστανται. Ενδεικτικά, το νέο Ταμείο Καινοτομίας που συστήνει η Ευρωπαϊκή Επιτροπή, θα διοχετεύσει 10 δις € έως το 2030 για την επίτευξη της ενεργειακής μετάβασης. Η κλιματική αλλαγή έχει αντανάκλαση σε όλες τις εκφάνσεις της ζωής μας. Η ευαισθητοποίηση όλων μας και η αρμονική μας συνεργασία είναι ο καταλύτης για τις ουσιαστικές αλλαγές που απαιτούνται.\n* Η κα Νεκταρία Καρακατσάνη είναι μαθηματικός με εξειδίκευση στα οικονομικά της ενέργειας. Είναι μέλος της ΡΑΕ, του CEER και της Ολομέλειας του ACER. Το κείμενο αποτυπώνει προσωπικές σκέψεις και αποτελεί απόσπασμα από ομιλία στο πανεπιστήμιο της Σορβόννης.\nΓΡΑΦΕΙ: Της Νεκταρίας Καρακατσάνη


Σάββατο, 16 Δεκ 2017, 03:21:30\nΣελίδες: 1 ... 48 49 50  52 53 54 ... 57\nΑποστολέας Θέμα: ESM FW190 D9 50cc (Αναγνώστηκε 107270 φορές)\n« Απάντηση #750 στις: Πέμπτη, 26 Μάρ 2015, 23:47:12 »\nΠαράθεση από: w1ndsurfer στις Πέμπτη, 26 Μάρ 2015, 08:25:35\nΤο test ζυγίσματος που κάνω εγώ είναι ως εξής:\n1. Τριμάρουμε elevator ώστε σε οριζόντια πτήση στο μισό γκάζι να μην τραβάει πάνω ή κάτω\n2. με 2/3 γκάζι άνοδος 45 μοίρες, half roll σε inverted\n3. Κανονικά το μοντέλο επειδή είναι inverted πρέπει να ρίξει μούρη σταδιακά:\n- Αν ρίξει μούρη πολύ απότομα είναι μπροστόβαρο\n- Αν συνεχίσει άνοδο στις 45 μοίρες είναι πισώβαρο\nΝίκο αυτό που περιγράφεις το κάνω πάντα στα ακροβατικά μου συνήθως στη δεύτερη-τρίτη πτήση για να επιβεβαιώσω το κέντρο βάρους. Δεν είχα τη σκέψη να το κάνω στο FW αλλά πιστεύω πως θα πρέπει να το δοκιμάσω με τα σκέλη κλειστά. Ας κάνω μια μέτρηση στο έδαφος σύμφωνα με το Δημήτρη και μετά το δοκιμάζω.\n« Απάντηση #751 στις: Πέμπτη, 26 Μάρ 2015, 23:57:38 »\nΓια να το ζυγίσω ανάποδα θέλω να ρωτήσω αν αυτός ο τρόπος που δείχνω παρακάτω είναι ακριβής. Οι μαύρες γραμμές αναπαριστούν σχοινί το οποίο θα δεθεί γύρω από το φτερό, θα περαστούν δύο κρίκοι οι οποίοι θα τοποθετηθούν στο σημείο ζυγίσματος και όλο το αεροπλάνο θα κρεμαστεί από εκεί.\n20140604_205359balancing.jpg (100.36 KB, 640x360 - εμφανίστηκε 489 φορές.)\n« Απάντηση #752 στις: Παρασκευή, 27 Μάρ 2015, 07:56:21 »\nΑν κρεμάσεις όλο το α/π με σχοινί στην ρίζα του φτερού θα φάει το χείλος εκφυγής μεγάλο φορτίο (13 κιλά;) και μπορεί να ραγίσει ή σπάσει η balsa\nΚαλύτερα βάλε ένα κομματάκι ταινία στο πάνω μέρος του φτερού πάνω από κάποιον νομέα και σήκωσε το με το χέρι με τους αντίχειρες πάνω στην ταινία\n« Απάντηση #753 στις: Παρασκευή, 27 Μάρ 2015, 08:22:33 »\nΠαράθεση από: w1ndsurfer στις Παρασκευή, 27 Μάρ 2015, 07:56:21\nΠαναγιώτη εγω κάνω αυτό ακριβώς που λέει ο Νίκος. για να μην τραυματίσεις το φτερό βάλε τα δακτυλά σου στο αντίστοιχο σημείο της ατράκτου (εξωτερική μεριά της σέλας)...ακόμα και το P-51 που είναι 20 kgr έτσι το ζύγισα.\nΚάτσε σε μια καρέκλα και φέρτο απο πάνω σου στηριγμένο στις άκρες των δακτύλων σου στο σημείο του κέντρου βάρους ....τόσο απλό και τόσο αποτελεσματικό!!!\n« Απάντηση #754 στις: Παρασκευή, 27 Μάρ 2015, 11:52:24 »\nΠαράθεση από: panioul στις Πέμπτη, 26 Μάρ 2015, 23:43:16\nΔημήτρη και για να μην μπερδευτούμε, όταν μου έγραψες 145mm από μπροστά εννοείς αυτό:\nOK τότε, θα το κάνω the easy way!!!\nΗ απόσταση που σου δείχνω είναι σωστή;;\n20141116_210503cg.jpg (78.54 KB, 640x480 - εμφανίστηκε 454 φορές.)\n« Απάντηση #755 στις: Παρασκευή, 27 Μάρ 2015, 13:18:13 »\nΠαναγιώτη αγνόησε το κομμάτι που σου έχω ζωγραφίσει με μπλέ χρώμα (σαν να μην υπάρχει καθόλου) και μέτρα απο εκεί και κάτω (με ροζ χρώμα) τόσο το συνολικό φάρδος του φτερου όσο και το 1/4 αυτού που θα σου δώσει το κέντρο βάρους.\nPANAGIOTIS.jpg (82.45 KB, 640x480 - εμφανίστηκε 438 φορές.)\n« Απάντηση #756 στις: Παρασκευή, 27 Μάρ 2015, 13:39:58 »\nΚαλές πτήσεις Παναγιώτη. Να το ευχαριστηθείς!\n(Μήπως πρέπει να αλλάξουμε τον τίτλο του θέματος; Ποτέ δεν είναι αργά )\n« Απάντηση #757 στις: Παρασκευή, 27 Μάρ 2015, 14:22:26 »\nΠαράθεση από: evan στις Παρασκευή, 27 Μάρ 2015, 13:39:58\nΣε ευχαριστώ πολύ και Χρόνια πολλά για τη γιορτή!!\nΠοτέ δεν είναι αργά! Νομίζω πως ήρθε η ώρα να γίνει ο τίτλος "ESM FW190 D9 50cc"\n« Απάντηση #758 στις: Παρασκευή, 27 Μάρ 2015, 14:28:33 »\nΠαράθεση από: panioul στις Παρασκευή, 27 Μάρ 2015, 14:22:26\nΕν τω άμα και το θάμα!\nΓια τις ευχές, ευχαριστώ.\n« Απάντηση #759 στις: Παρασκευή, 27 Μάρ 2015, 22:19:45 »\nΤο αεροπλάνο ζυγίστηκε ξανά, ανάποδα και με κλειστά σκέλη. Ακόμα και έτσι είναι πάλι μπροστόβαρο. Πιθανών να είναι αρκετά μπροστόβαρο τελικά με ανοικτά τα σκέλη. Επομένως άφοβα θα γίνει η δοκιμή στον αέρα όπως περιέγραψε ο φίλος Νίκος και βλέπουμε. Αν όντως και στον αέρα δείξει υπερβολικά μπροστόβαρο είναι εύκολο να φύγει η μπαταρία των σκελών από τον χώρο του κινητήρα και να πάει κοντά στη σέλα του φτερού!! (θα βοηθήσει και στο balancing της μπαταρίας γιατί είναι Lipo και δεν φτάναμε το φισάκι!!)\n« Απάντηση #760 στις: Παρασκευή, 27 Μάρ 2015, 22:56:58 »\nΠαράθεση από: panioul στις Παρασκευή, 27 Μάρ 2015, 22:19:45\nΠαναγιώτη για παν ενδεχόμενο εαν είσαι υπερβολικά μπροστόβαρος για την επόμενη φορά που θα πετάξεις και μέχρι να το ξαναζυγίσεις πιο πίσω, μεγάλωσε λίγο την διαδρομή του elevator (βάλε την μεγάλη διαδρομή και την πιο μικρή σε dual rate) ώστε να μην "μείνεις" απο elevator κατά την προσγείωση.\n« Απάντηση #761 στις: Κυριακή, 3 Μάι 2015, 02:37:14 »\nΛοιπόν σήμερα έγινε άλλη μία πτήση αφού ξεπεράστηκε προσωρινά ένα προβληματάκι στα σκέλη (τα έχω "ανοίξει" προσωρίνα σε μη scale γωνία γιατί υπήρξε ένα σπάσιμο στον έναν μηχανισμό) και αποδείχθηκε και στον αέρα ότι είναι πολύ μποστόβαρο! Με 45 μοίρες άνοδο και μισό roll έριξε απίστευτα μούτρα αλλά ήταν εμφανώς μπροστόβαρο και στις προσγειώσεις που είχαν προηγηθεί. Οπότε μεταφέρθηκε το pack των retracts στο κέντρο βάρους και βοήθησε πάρα πολύ στο ζύγισμά του!\nΜετά τη διόρθωση του ζυγίσματος ήρθε και το πρώτο βίντεο χάρη σε ένα φίλο που βρέθηκε μαζί μου σήμερα στο μοντελοδρόμιο!\n« Απάντηση #762 στις: Κυριακή, 3 Μάι 2015, 06:32:05 »\nΚούκλα η Ντόρα και ωραία πτήση, σε ημέρα με δύσκολες συνθήκες για καμουφλαρισμένα μοντέλα (συννεφιά)\n« Απάντηση #763 στις: Κυριακή, 3 Μάι 2015, 10:27:23 »\nΜπράβο Παναγιώτη μου Πολυ ωραία !Καλοτάξιδο!\n« Απάντηση #764 στις: Κυριακή, 3 Μάι 2015, 14:26:25 »\nΜε κίνδυνο να θεωρηθεί ότι ψαρεύω ...πελάτες, σας παρουσιάζω το Balancer XL. Αποτελεί μεγέθυνση του απλού ζυγιστηριού (Ball bearing CG balancer) που φτιάχνω και απευθύνεται σε μοντελιστές με μέτρια έως μεγαλούτσικα μοντέλα. Ειναι ακριβέστατο χαρη στα δυο ρουλεμάν με τα οποία αρθρώνονται τα μπράτσα του. Περισσότερα στο www.facebook.com/SailplaneWorkshop ή με pm. To calculator για κλίμακα.\nIMG_20150308_201550+.jpg (74.18 KB, 1200x900 - εμφανίστηκε 232 φορές.)


Η Stradivarius "ταράζει τα νερά" του shopping με τον Online Specialist - oneLady.gr\nΓράφτηκε από την onelady Τρίτη, 27 Φεβρουαρίου 2018 16:12\nΌλο και περισσότεροι πελάτες σήμερα έχουν την τάση να κάνουν ψώνια σε ψηφιακές πλατφόρμες όπως σε εφαρμογές ή στο διαδίκτυο και αναζητούν νέες συναρπαστικές εμπειρίες. Συνεπώς, η Stradivarius συνεχώς αναπτύσσεται για να συνδεθεί με το νέο, ψηφιακό ακροατήριό του, καινοτομώντας με τις νέες τεχνολογίες στα καταστήματά της.\nΤώρα κάθε κατάστημα Stradivarius που βρίσκεται σε μια χώρα με online παρουσία θα έχει την εμπειρία του Online Specialist. Θα υπάρχει ειδικά εκπαιδευμένο προσωπικό και οι πελάτες θα μπορούν να τους αναγνωρίζουν από το μπλουζάκι που θα φορούν.\nΟ Online Specialist θα είναι ένας γρήγορος τρόπος για τους πελάτες ώστε να πάρουν τις ηλεκτρονικές αγορές τους καθώς και να ενημερωθούν για τυχόν μελλοντικές ψηφιακές προσθήκες στο κατάστημα.\nSilvian Heach - Για γυναίκες γοητευτικές και δυναμικές Τα unisex καλλυντικά είναι η τάση της εποχής


ΣΥΜΒΟΥΛΙΑ ΕΡΓΑΖΟΜΕΝΩΝ. Ποιός ο ρόλος τους με την παρουσία Σωματείων. Τι είδους συζητήσεις μπορούν να κάνουν με τον εργοδότη και ποιά θέματα. Τι είδους ενημέρωση μπορούν ν’ απαντήσουν από τον εργοδότη. Από τον ΚΩΣΤΑ Ι. ΤΖΙΜΑΝΗ τ. Δ/ντή Υπ. Απασχόλησης – ΕΑΕΔ\n20 Μαρτίου, 2009\tΑΡΘΡΑ ΜΕΛΕΤΕΣ, ΙΑΝΟΥΑΡΙΟΣ 2008 1,035 Views\nΠροηγούμενο ΣτΕ 388/2006 – ΤΕΑΜ Σύνταξη και Ασφάλιση\nΕπόμενο Οικοδόμοι και Κάρτα Πρόσληψης…\nΑ.Π. 1051/2007 – Ολυμπιακή Αεροπορία (Χειριστές – Μηχανικοί) και ανώτατο όριο αποζημίωσης


Το αλκοόλ «κλέβει» τα όνειρα ~ Obelix's blog\n1/24/2013 02:00:00 μ.μ. obelix Σχολιαστε\nΗ κατανάλωσή του πριν ξαπλώσουμε διαταράσσει τα μοτίβα του ύπνου\nΗ κατανάλωση αλκοόλ πριν τον νυχτερινό ύπνο δεν αποτελεί τον καλύτερο σύμβουλο για γαλήνιες νύχτες, σύμφωνα με νέα μελέτη\nΈνα ποτηράκι πριν από τον ύπνο μπορεί να μας ρίχνει πιο γρήγορα στην αγκαλιά του Μορφέα, ωστόσο δεν είναι και ο καλύτερος «σύμβουλος» για μια γαλήνια βραδιά αφού το αλκοόλ διαταράσσει τους φυσιολογικούς κύκλους του ύπνου. Στο συμπέρασμα αυτό κατέληξαν ειδικοί του Κέντρου Ύπνου του Λονδίνου, όπως αναφέρουν σε μελέτη τους που δημοσιεύεται στο επιστημονικό περιοδικό «Alcoholism: Clinical & Experimental Research».\nΓρήγορος ύπνος αλλά χωρίς όνειρα\nΌπως συγκεκριμένα είδαν οι ερευνητές, παρότι η κατανάλωση αλκοόλ μειώνει τον χρόνο που χρειάζεται ένα άτομο ώστε να αποκοιμηθεί και οδηγεί γρήγορα σε βαθύ ύπνο, στη συνέχεια «κλέβει» μια σημαντική φάση του ύπνου, εκείνη των ονείρων. Εάν πάλι γίνεται συχνή κατανάλωση αλκοόλ τη νύχτα, τότε το άτομο τελικώς εμφανίζει αϋπνίες.\nΠολλοί υποστηρίζουν ότι ένα ποτήρι αλκοόλ πριν από τον βραδινό ύπνο κάνει καλό – σε ορισμένα γηροκομεία, ακόμη και σε νοσοκομεία στο εξωτερικό σερβίρεται λίγο αλκοόλ το βράδι. Ωστόσο ο δρ Ιρσχάντ Εμπραΐμ, ιατρικός διευθυντής του Κέντρου Ύπνου του Λονδίνου και οι συνεργάτες του εμφανίζονται αρνητικοί σε αυτή την τακτική. Όπως χαρακτηριστικά ανέφερε ο δρ Εμπραΐμ «πρέπει να είμαστε πολύ επιφυλακτικοί σε ό,τι αφορά την κατανάλωση αλκοόλ σε τακτική βάση. Ένα ή δύο ποτήρια μπορεί να κάνουν καλό βραχυπρόθεσμα, ωστόσο η συνεχής κατανάλωση αλκοόλ πριν από τον νυχτερινό ύπνο μπορεί να προκαλέσει σημαντικά προβλήματα».\nΚατανάλωση 1,5 ως 2 ώρες πριν τον ύπνο\nΟ ειδικός συμβούλευσε όσους συνεχίζουν να πίνουν ένα ποτό πριν ξαπλώσουν, να το πράττουν 1,5 ως 2 ώρες πριν πέσουν στο κρεβάτι, ώστε να έχει ήδη αρχίσει να «σβήνει» η επίδραση του αλκοόλ. Προειδοποίησε μάλιστα ότι η συχνή κατανάλωση αλκοόλ πριν από τον ύπνο μπορεί να προκαλέσει εξάρτηση, να κάνει τον ύπνο άστατο και να «χαρίσει» στο άτομο έναν νέο νυχτερινό «σύντροφο», το ροχαλητό.\n«Σε αυξανόμενες δόσεις το αλκοόλ καταστέλλει τη διαδικασία της αναπνοής. Μπορεί να μετατρέψει κάποιον που δεν ροχαλίζει σε άτομο που ροχαλίζει καθώς και κάποιον που ήδη ροχαλίζει σε άτομο με υπνική άπνοια, κατάσταση σοβαρή κατά την οποία διακόπτεται η αναπνοή για μικρά διαστήματα αρκετές φορές μέσα στη νύχτα».\nΑλλαγή των μοτίβων του ύπνου\nΑπό τις περισσότερες από 100 μελέτες που μελέτησαν ο δρ Εμπραΐμ και η ομάδα του, ανέλυσαν εξονυχιστικά 20 και κατέληξαν στο συμπέρασμα ότι το αλκοόλ αλλάζει τα μοτίβα του ύπνου με τρεις τρόπους: καταρχάς επιταχύνει την έναρξη του ύπνου, γεγονός που σημαίνει ότι κοιμόμαστε ταχύτερα. Κατά δεύτερον μας ρίχνει αμέσως σε βαθύ ύπνο. Αυτές οι δύο αλλαγές που συμβαίνουν με ταυτόσημο τρόπο και στα άτομα που λαμβάνουν αντικαταθλιπτικά φάρμακα, είναι ελκυστικές και μπορούν να δώσουν την εξήγηση στο γιατί αρκετοί άνθρωποι που υποφέρουν από αϋπνίες καταναλώνουν αλκοόλ.\nΩστόσο υπάρχει και μια αλλαγή η οποία δεν είναι καθόλου βοηθητική για το άτομο – πρόκειται για διατάραξη των μοτίβων του ύπνου κατά το δεύτερο μισό της νύχτας. Συγκεκριμένα το αλκοόλ μειώνει τη διάρκεια της φάσης REM (rapid eye movement) του ύπνου κατά την οποία «γεννιούνται» τα όνειρα. Το αποτέλεσμα είναι ότι ο ύπνος δεν είναι τόσο γαλήνιος.


« Στώμεν καλώς, στώμεν μετά φόβου Θεού »: Να καταφύγεις στην προσευχή\nΜια χρονιά , στις 26 Μαρτίου, που γιορτάζουμε την Σύναξη του Αρχαγγέλου Γαβριήλ, προσευχόμουν όρθιος μπροστά στις εικόνες του Χριστού και της Παναγίας. Για μια στιγμή βλέπω τον Χριστό και την Παναγία να κινούνται σαν ζωντανοί! «Χριστέ μου, είπα, ευλόγησέ με». Και, καθώς έπεφτα να προσκυνήσω, μια έντονη ευωδία γέμισε το κελλί. Με έπιασε τρέλλα! Το χαλάκι που είχα στρωμένο κάτω, αν και ήταν γεμάτο χώμα, ακόμη και αυτό ευωδίαζε. Έμεινα γονατιστός και ασπαζόμουν αυτό το χαλάκι. Τέτοια ευωδία!


Ομόνοια: Με πέντε στην άμυνα και έξι αλλαγές η ενδεκάδα του Μπεργκ | Goal News Cy\nΑ' ΚΑΤΗΓΟΡΙΑΟΜΟΝΟΙΑΟμόνοια: Με πέντε στην άμυνα και έξι αλλαγές η ενδεκάδα του Μπεργκ\nΜε τρεις κεντρικούς αμυντικούς, τους Λαγκ, Γιούστε και Παναγιώτου παρατάσσει την Ομόνοια στην πρεμιέρα των ομίλων του Κόνφερενς Λιγκ ο Χένινγκ Μπεργκ. Οι πράσινοι στην αναμέτρηση με την Καϊράτ θα αγωνιστούν με έξι αλλαγές σε σχέση με την αναμέτρηση κόντρα στην ΑΕΚ. Συγκεκριμένα, οι Ψάλτης, Γιούστε, Παναγιώτου, Παπουλής, Ατιέμγουεν και Κακουλλής πήραν τις θέσεις των Σέχου, Χούμποτσαν, Λοΐζου, Τζιωνή και Τσέποβιτς.\nΣτα άκρα της άμυνας θα κινούνται οι Ψάλτης (δεξία), Λέσγιακς (αριστερά), με τους Μπασιρού – Γκόμεθ ανασταλτικούς μέσους, και τους Ατιέμγουεν – Παπουλή να πλαισιώνουν στην επίθεση τον Κακουλλή.\nΗ ενδεκάδα της Ομόνοιας: Φαμπιάνο, Ψάλτης, Λαγκ, Γιούστε, Παναγιώτου, Λέσγιακς, Μπασιρού, Γκόμεθ, Παπουλής, Ατιέμγουεν, Κακουλλής.\nΣτον πάγκο: Ουζόχο, Χοράσκα, Σέχου, Κίκο, Χούμποτσαν, Ντούρις, Ζαχαρίου, Τζιωνής, Λοΐζου, Χαραλάμπους, Σάββα, Ασημένος.


Χαλαρώσαμε υπερβολικά και είναι επικίνδυνο\nΜΑΡΙΝΑ ΚΟΥΜΑΣΤΑ, 29/07/2020 (τελευταία ενημέρωση 7:38)\nXαλαρώσαμε. Υπερβολικά, αλόγιστα, ανεύθυνα. Συμπεριφερόμαστε ωσάν να έχει εξαλειφθεί ο κορωνοϊός. Ωσάν να αποτελεί και η πανδημία παρελθόν. Μα δεν είναι όμως έτσι η κατάσταση. Μακάρι να ήταν. Ο ιός κυκλοφορεί ανάμεσά μας. Αυτή είναι η αλήθεια, αυτή είναι η πραγματικότητα που σήμερα βιώνουμε. Τα νέα κρούσματα που ανακοινώνονται καθημερινά δεν είναι πολλά.\nΕίναι όμως, η συντριπτική τους πλειοψηφία, εγχώριες λοιμώξεις. Με πολύ απλά λόγια, αρχίσαμε να «κολλάμε» ο ένας τον άλλο. Δυστυχώς, αυτό δείχνουν τα δεδομένα της Μονάδας Επιδημιολογικής Επιτήρησης του Υπουργείου Υγείας. Περισσότερες από τρεις αλυσίδες μετάδοσης εμφανίστηκαν τις τελευταίες δύο και κάτι εβδομάδες. Τρία άτομα μετέδωσαν τον ιό σε περίπου άλλες δέκα στενές τους επαφές.\nΚαι δεν χρειάζεται να είναι κανείς επιστήμονας για να αντιληφθεί τον κίνδυνο μιας τέτοιας ανεύθυνης συμπεριφοράς. Δεν απαιτούνται γνώσεις στην ιολογία και στη λοιμωξιολογία για να καταλάβει πως χαλαρώσαμε σε βαθμό εξαιρετικά επικίνδυνο. Αρκεί ένας περίπατος, μια επίσκεψη στην υπεραγορά ή ακόμη και σε εργασιακούς χώρους.\nΔεν θα γίνει τελικά η λειτουργία τον Δεκαπενταύγουστο στην Παναγία ΣουμελάΠΡΩΤΟΣΕΛΙΔΟ «ΠΟΛΙΤΗΣ» 29/7/2020


Αναβάλλεται επ' αόριστον η κύρωση των διμερών συμβάσεων με τα Σκόπια\n24 Σεπτεμβρίου 2020 • Posted under: ΠΟΛΙΤΙΚΗ\tby Θοδωρής Ασβεστόπουλος\nΕτικέτες:Βόρεια Μακεδονία, Βουλή, Γιάννης Μπουρνούς, Νάσος Ηλιόπουλος, Σκόπια, Στέλιος Πέτσας\nΑναβάλλει επ’ αόριστον η κυβέρνηση τη συζήτηση και κύρωση από τη Βουλή των τριών διμερών συμβάσεων Ελλάδας – Βόρειας Μακεδονίας. Οι εν λόγω συμβάσεις δεν θα εισαχθούν στην αρμόδια επιτροπή της Βουλής ούτε την ερχόμενη εβδομάδα, όπως αναμενόταν σύμφωνα με την αρχική πρόθεση της κυβέρνησης.\nΔεν είναι προτεραιότητα….\nΟ πρόεδρος της Βουλής μάλιστα, ενημερώνοντας τους κοινοβουλευτικούς συντάκτες, υποστήριξε πως δεν είναι επείγουσα προτεραιότητα της κυβέρνησης να ψηφιστούν.\nΠηγές της Κοινοβουλευτικής Ομάδας του ΣΥΡΙΖΑ, σχολίαζαν σχετικά πως «ο Κώστας Τασούλας ρωτήθηκε στην Διάσκεψη των Προέδρων από τον ΣΥΡΙΖΑ πότε θα έρθουν οι συμφωνίες για την Βόρεια Μακεδονία. Απάντησε ότι είναι θέμα της κυβέρνησης και όχι της Βουλής και συμπλήρωσε “Δεν είναι ορατές”».\nΟυσιαστικά το Μαξίμου φοβούμενο διαρροές γαλάζιων βουλευτών και ιδίως του πρώην πρωθυπουργού Αντώνη Σαμαρά καθώς και ευρύτερες αντιδράσεις στο εκλογικό της σώμα παραπέμπει στις ελληνικές καλένδες τη συζήτηση των διμερών συμφωνιών με τη Βόρεια Μακεδονία.\nΘόρυβος για διαρροές και έλλειψη εισηγητή\nΟ κυβερνητικός εκπρόσωπος Στέλιος Πέτσας εμφανίστηκε σήμερα Πέμπτη στο briefing επιχειρώντας να υποβαθμίσει με πρόθεση να διαψεύσει το θόρυβο που υπάρχει τα τελευταία 24ωρα για πιθανή διαφοροποίηση του Αντώνη Σαμαρά από την ψηφοφορία για την κύρωση των διμερών συμφωνιών με τη Βόρεια Μακεδονία, αλλά και τη δυσκολία της ΝΔ να βρει πρόθυμους βουλευτές της συμπολίτευσης να τις υπερασπιστούν στη βουλή με αποκορύφωμα τη δυστοκία στο να βρεθεί γαλάζιος εισηγητής για τις συμφωνίες αυτές.\nΜάλιστα στην ερώτηση που δέχτηκε ο κυβερνητικός εκπρόσωπος για το αν η ΝΔ έχει βρει εισηγητή από τις τάξεις της σε συνδυασμό και με τις χτεσινές (23/9) ειρωνικές αναρτήσεις στελεχών του ΣΥΡΙΖΑ, μεταξύ των οποίων και του εκπροσώπου Τύπου Νάσου Ηλιόπουλου για την «παραχώρηση» εισηγητών του ΣΥΡΙΖΑ στη ΝΔ ο κ. Πέτσας απάντησε:\n«Είδαμε και εμείς την αναφορά του κ. Ηλιόπουλου με πολύ προσοχή αλλά δεν μπόρεσε να την καταλάβει κανείς. Αν θέλει να διαβάσει κάποιος πίσω από τις γραμμές μάλλον θα θέλησε να δείξει ότι υπάρχει κάποιο θέμα στη ΝΔ με την κύρωση των συμφωνιών. Δεν υπάρχει κανένα τέτοιο θέμα».\nΣημειώνεται ότι η δήλωση του Νάσου Ηλιόπουλου στην οποία απαντούσε ο Στέλιος Πέτσας ήταν η εξής:\nΣτο ίδιο μήκος κύματος και ο βουλευτής Γιάννης Μπουρνούς είχε γράψει: «Εγώ, πάντως, ως εισηγητής του ΣΥΡΙΖΑ στη Βουλή για το ένα από τα μνημόνια συνεργασίας Ελλάδας-Βόρειας Μακεδονίας, προσφέρομαι να τελειώσω την εισήγησή μου με τη φράση «συμφωνούν και τα παιδιά» δείχνοντας προς τα έδρανα της ΝΔ, μπας και τους βγάλω από τη δύσκολη θέση».\nΌχι αλά καρτ επίκληση του διεθνούς δικαίου\nΟ Στέλιος Πέτσας προεκτείνοντας την απάντησή του και απαντώντας ουσιαστικά και στο αίτημα του ΣΥΡΙΖΑ πως θα ζητήσει ονομαστική ψηφοφορία όταν έρθουν στη βουλή οι διμερείς αυτές συμφωνίες με τη Βόρεια Μακεδονία ώστε η κάθε ψήφος βουλευτή της ΝΔ να είναι και μια «συγγνώμη» για τη στάση της ΝΔ ως αντιπολίτευσης στη Συμφωνία των Πρεσπών ανέφερε:\n«Αυτό που εμείς είχαμε πει στο παρελθόν (πρόσφατο και απώτερο) είναι ότι είναι μια συμφωνία που όταν ήμασταν στην αντιπολίτευση κάναμε ότι μπορούσαμε για να την αποτρέψουμε. Κάναμε πρόταση μομφής κατά τη διαδικασία της υπογραφής. Το επαναλάβαμε κατά τη διαδικασία της κύρωσης. Προειδοποιήσαμε μάλιστα ότι αν κυρωθεί μια διεθνής συμφωνία δεν μπορεί να αλλάξει».\nΠρόσθεσε δε ο κ. Πέτσας ότι «και όλοι καταλαβαίνουν σήμερα ότι όταν εμείς έχουμε ακρογωνιαίο λίθο της πολιτικής μας το διεθνές δίκαιο για ν’ αντιμετωπίσουμε την τουρκική προκλητικότητα δεν μπορούμε να την εφαρμόζουμε αυτή τη δέσμευσή μας αλά καρτ, να λέμε επικαλούμαστε το διεθνές δίκαιο σε σχέση με την Τουρκία αλλά το γράφουμε στα παλιά μας τα παπούτσια σε σχέση με τη Βόρεια Μακεδονία. Άρα προχωρούν οι συμφωνίες δεν υπάρχει κανένα τέτοιο θέμα και μάλιστα θέλω να τονίσω ότι η μία από αυτές αφορά τον έλεγχο του FIR της Βόρειας Μακεδονίας από την ελληνική αεροπορία. Επομένως δεν βλέπω κάποιο θέμα εκεί».\nΤι θα κάνει ο Σαμαράς\nΣτο ερώτημα αν θα παραστεί και αν θα ψηφίσει ο Αντώνης Σαμαράς τις εν λόγω συμφωνίες όταν έρθουν στη βουλή ο κ. Πέτσας απάντησε:\n«Δεν έχει προσδιοριστεί η ημερομηνία στην οποία θα ψηφιστούν οι συγκεκριμένες συμφωνίες. Όταν αυτό θα γίνει τότε θα δείτε ότι δεν θα υπάρχει κανένα πρόβλημα. Δεν μπορούμε να πούμε αν θα παραστεί σε κάποιον όταν δεν του έχουμε πει πότε θα γίνει η ψηφοφορία».\nΣτην πραγματικότητα ο κ. Πέτσας με αυτό τον εύσχημο τρόπο προσπάθησε να υπεκφύγει ενός πραγματικού προβλήματος στο εσωτερικό της ΝΔ καθώς οι πληροφορίες επιμένουν ότι ο κ. Σαμαράς έχει διαμηνύσει και μάλιστα αρμοδίως ότι δεν πρόκειται να παραστεί και να ψηφίσει τις συμφωνίες με τη Βόρεια Μακεδονία.\nΑ.Τσίπρας: Θεσμικός πυλώνας η αξιωματική αντιπολίτευση\nΤην πρόθεσή του να παράσχει ανά πάσα στιγμή ενδελεχή και πλήρη ενημέρωση στα μεγάλα ζητήματα εξέφρασε ο πρωθυπουργός Αλέξης Τσίπρας στον πρόεδρο της Νέας Δημοκρατίας Κυριάκο Μητσοτάκη. Υποδεχόμενος τον κ. Μητσοτάκη ο Πρωθυπουργός σημείωσε ότι η εκλογή του κλείνει και έναν ηλικιακό κύκλο, ωστόσο, μένει να αποδειχθεί πως η νέα[…]\nΣυνταγματική Αναθεώρηση: Σήμερα ψηφίζονται οι αλλαγές. Πού διαφωνούν ΝΔ – ΣΥΡΙΖΑ\nΌλο το πολιτικό ενδιαφέρον στρέφεται το βράδυ, καθώς οι 300 βουλευτές θα κληθούν να ψηφίσουν στην Ολομέλεια της Βουλής για τη συνταγματική αναθεώρηση. Θα έχουν προηγηθεί οι ομιλίες του πρωθυπουργού και των αρχηγών των άλλων πολιτικών κομμάτων. Τόσο στην Επιτροπή Αναθεώρησης του Συντάγματος που επεξεργάστηκε και εισηγήθηκε τις αναθεωρητέες διατάξεις, όσο και[…]\nΗ βεβαίωση των εργαζομένων για την βραδινή κυκλοφορία


ΕΝ ΑΝΑΜΟΝΗ ΤΗΣ ΝΕΑΣ ΣΥΝΤΑΞΙΟΔΟΤΙΚΗΣ ΠΡΑΞΗΣ ΑΠΟ ΤΟ Γ.Λ.ΚΡΑΤΟΥΣ.... ~ .\nΕΝ ΑΝΑΜΟΝΗ ΤΗΣ ΝΕΑΣ ΣΥΝΤΑΞΙΟΔΟΤΙΚΗΣ ΠΡΑΞΗΣ ΑΠΟ ΤΟ Γ.Λ.ΚΡΑΤΟΥΣ....\nΜετά την δημοσιοποίηση των συντάξεων του μηνός Ιανουαρίου 2015, συνεχίζονται οι καταγγελίες των συναδέλφων, που εκφράζουν την αγανάκτησή τους τόσο για το ύψος της υποτιθέμενης ..."αύξησης", όσο και για το ύψος των αναδρομικών, καθώς και στις μισθολογικές διαφορές που εντοπίσθηκαν μεταξύ συναδέλφων που είχαν την ίδια μισθολογική προαγωγή, τα ίδια χρόνια υπηρεσίας και την ίδια οικογενειακή κατάσταση.....>> Αυτό που θα ξεκαθαρίσει την χαοτική κατάσταση που επικρατεί και θα δώσει τις απαντήσεις, στα τυχόν πιθανά λάθη, είναι η ΝΕΑ ΣΥΝΤΑΞΙΟΔΟΤΙΚΗ ΠΡΑΞΗ ΑΝΑΠΡΟΣΑΡΜΟΓΗΣ ΤΗΣ ΣΥΝΤΑΞΗΣ, που θα λάβουμε από το Γ.Λ.Κράτους. Από την ερχόμενη εβδομάδα,όπως μας διαβεβαίωσαν οι Ομοσπονδίες των Αποστράτων των Σ.Α. & Ε.Δ.,θα προβούν σε όλες τις απαιτούμενες ενέργειες, για να πληροφορηθούν τι ακριβώς συμβαίνει και στη συνέχεια θα προβούν σε σχετική ενημέρωση.\nΑΠΟΣΤΡΑΤΟΙ ΑΣΤΥΝΟΜΙΚΟΙ ΛΑΡΙΣΑΣ 10:16:00 μ.μ. ΑΠΟΣΤΡΑΤΟΙ, Γ.Λ.Κ., Ε.Δ., Σ.Α., ΣΥΝΔΕΣΜΟΣ ΑΠΟΣΤΡΑΤΩΝ ΕΛ.ΑΣ.Ν.ΛΑΡΙΣΑΣ, ΣΥΝΤΑΞΕΙΣ Σχόλια: 0


Στην τετράδα το Λος Άντζελες - Onsports.gr\nOnsports Team\t07 Απριλίου 2011, 09:30\nΣτην τετράδα το Λος Άντζελες\nΟι Los Angeles Kings χρειάστηκαν τα πέναλτι για να ξεπεράσουν το εμπόδιο των Phoenix Coyotes.\nΟι «βασιλιάδες» εξασφάλισαν και μαθηματικά την παρουσία τους στα φετινά play off, ανεβαίνοντας παράλληλα στην τέταρτη θέση της δυτικής περιφέρειας με 98 βαθμούς. Από την πλευρά τους, οι «λύκοι» αναζητούν έναν ακόμα βαθμό, ώστε να οριστικοποιήσουν την παρουσία τους στην post-season, αλλά σημαντικότερος στόχος είναι η τέταρτη θέση της Δύσης, από την οποία απέχουν έναν βαθμό.\nΌσον αφορά τον ίδιο τον αγώνα, οι Kings προηγήθηκαν προς το τέλος της πρώτης περιόδου, με γκολ του Jarrett Stoll, αλλά οι φιλοξενούμενοι ανέτρεψαν γρήγορα το σκορ. Στο τέλος της δεύτερης, η ομάδα του Λος Άντζελες ισοφάρισε σε 2-2. Στη συνέχεια, οι δύο ομάδες αγωνίστηκαν διστακτικά και μοιραία η αναμέτρηση οδηγήθηκε στα πέναλτι. Εκεί, ο Michael Handzus και ο Stoll σκόραραν και έδωσαν τον επιπλέον βαθμό στους Kings.


L'Oreal Paris, Perfect Clean: Αναμνήσεις από το παρελθόν\nL’Oreal Paris, Perfect Clean: Αναμνήσεις από το παρελθόν\nΌταν ήμουν μικρή περίπου 14-15 ετών είχα ανακαλύψει ένα σφουγγαράκι που έκανε και τον καθαρισμό του προσώπου μου παιγνιδάκι αλλά και το δέρμα μου απίστευτα απαλό και λαμπερό και χωρίς ίχνος από ατέλεια και σπυράκια (μην ξεχνάτε μιλάω για τα εφηβικά μου χρόνια). Το σφουγγαράκι το έλεγαν Buff-Puff και ήταν σκληρούτσικο και λίγο άγριο έτσι ώστε ταυτόχρονα καθάριζε αλλά έκανε και μια απαλή απολέπιση στην επιδερμίδα μου.\nΚαταλαβαίνετε λοιπόν την έκπληξή μου όταν προχθές ήρθαν στα χέρια μου τα Perfect Clean τα δυο νέα προϊόντα καθαρισμού της L’Oreal Paris που έχουν ενσωματωμένα στην συσκευασία τους ένα ειδικό πλαστικό σφουγγαράκι το Clean Pod, που μου θύμισε έντονα το δικό μου των εφηβικών χρόνων.\nΣτη μπλε συσκευασία το τζελ καθαρισμού κάνει για κανονικές και μικτές επιδερμίδες ενώ η ροζ συσκευασία περιέχει μια πιο απαλή αφρώδη κρέμα που είναι ιδανική για ξηρές και ευαίσθητες επιδερμίδες.\nΣχεδόν αμέσως με το που γύρισα πίσω στο σπίτι θέλησα να το δοκιμάσω για να δω αν πραγματικά κάνει δουλειά. Έβγαλα το σφουγγαράκι άπλωσα πάνω την κρέμα, έβρεξα το πρόσωπό μου και άρχισα να κάνω απαλό μασάζ με κυκλικές κινήσεις. Ξέβγαλα με άφθονο χλιαρό νερό και όταν σκουπίστηκα μπορώ να πω ότι το αποτέλεσμα μου άρεσε πολύ.\nΑισθάνθηκα ότι ο καθαρισμός μου ήταν πιο ολοκληρωμένος και πιο βαθύς και το πρόσωπό μου πιο απαλό και πιο λαμπερό. Τώρα το αν θα το χρησιμοποιώ κάθε μέρα είναι μια άλλη ιστορία (εκτός από τεμπέλα, δεν έχω και πολύ χρόνο) πάντως σε βράδια που θέλω έναν πιο καλό και βαθύ καθαρισμό είναι σίγουρο πως θα γίνει σύμμαχός μου.\nTags: L'Oreal Paris, Perfect Clean, Καθαρισμός Προσώπου, Νεανικό Δέρμα, Φροντίδα Πρόσωπο\n18/03/2010 at 10:09\nΝομίζω ότι είναι το κατάληλο προίον για μένα που χρειάζομαί οπωσδήποτε νερό όταν καθαρίζω το πρόσωπο μου και η ιδέα με το σφουγγαράκι μου αρέσει πολύ. Με την πρώτη ευκαιρία θα πάω να το πάρω.\n24/03/2010 at 14:24\nΤέλειο. Ευχαριστώ beautyblog. Είανι 2 σε 1 καθαριστικό και απολεπιστικό μαζί. Πάντα βαριόμουν lotion-toner και οπωσδήποτε ξέπλημα με νερό, τώρα σε 2 λεπτά έχω καθαρό πρόσωπο και είμαι έτοιμη για ύπνο.


ΔΥΤΙΚΟΣ ΤΟΜΕΑΣ ΑΘΗΝΩΝ Archives - Page 2 of 22 - Green Attica\nΤην εγκατάσταση των έξι πρώτων σημείων ασύρματης πρόσβασης WiFi σε δημόσιους χώρους του Δήμου Περιστερίου, με τη χρηματοδότηση της Ευρωπαϊκής Ένωσης, ανακοίνωσε ο Αντιδήμαρχος Ψηφιακής Πολιτικής & Καινοτομίας Γιώργος Τσίνας. Παρέχεται…\nGreen Attica\t Φεβ 6, 2021 0\nΟ Δήμαρχος Ανδρέας Παχατουρίδης γνωστοποιεί ότι ο Δήμος Περιστερίου συμμετέχει ενεργά στην υλοποίηση του κοινωνικού προγράμματος «Στέγαση και Εργασία για τους αστέγους». Μέχρι στιγμής, στο πλαίσιο του προγράμματος, έχουν στεγαστεί συνολικά…\nΠροσφορά της ΑΜΚΕ «Κλειδαρότρυπα» για το κοινωνικό πρόγραμμα «Από την πρώτη μέρα δίπλα τους» Δήμου…\nΕίδη πρώτης ανάγκης για τις μανούλες και τα νεογέννητα μωρά τους, πρόσφερε η Αστική Μη Κερδοσκοπική Εταιρεία «Κλειδαρότρυπα» για την κάλυψη των αναγκών του κοινωνικού προγράμματος «Από την πρώτη μέρα δίπλα τους» του Δήμου Περιστερίου. Την…\nΕθελοντική Αιμοδοσία στο Δήμο Περιστερίου: «Ποτέ η ανάγκη για αίμα δεν ήταν τόσο μεγάλη…»\nΟ κορονοϊός μας ανάγκασε να μένουμε ασφαλείς, όμως κάποιες ανάγκες δεν έχουν αλλάξει. Κάθε ημέρα που περνάει, τα αποθέματα αίματος μειώνονται. Γι’ αυτό γινόμαστε εθελοντές αιμοδότες! O Οργανισμός Προσχολικής Αγωγής Αθλητισμού και Πρόνοιας…


Maiza: Ολική φραγή στα κλεμμένα κινητά τηλέφωνα. Κλείδωμα συσκευής σε περίπτωση κλοπής.\nΟλική φραγή στα κλεμμένα κινητά τηλέφωνα. Κλείδωμα συσκευής σε περίπτωση κλοπής.\nΦραγή στις κλοπές κινητών τηλεφώνων βάζει η Εθνική Επιτροπή Τηλεπικοινωνιών και Ταχυδρομείων με απόφαση που δημοσιεύτηκε στην Εφημερίδα της Κυβερνήσεως και θέτει σε άμεση εφαρμογή το κλείδωμα της συσκευής σε περίπτωση κλοπής.\nΣύμφωνα με την απόφαση οι εταιρείες κινητής τηλεφωνίας θα προχωρούν σε φραγή από το δίκτυό τους για τα κινητά τηλέφωνα που έχουν κλαπεί, μετά από γραπτή αίτηση του κατόχου της συσκευής ο οποίος θα αναφέρει τον μοναδικό αριθμό IMEI (International Mobile Equipment Identity) που τη συνοδεύει.\nΑυτό προϋποθέτει ο χρήστης να γνωρίζει το μοναδικό κωδικό της συσκευής του, τον οποίο μπορεί πολύ εύκολα να βρει πληκτρολογώντας *#06# και να τον διατηρήσει κάπου.\nΜε τον τρόπο αυτό διασφαλίζεται ότι δεν θα μπορέσει να λειτουργήσει ξανά σε κανένα ελληνικό δίκτυο αλλά και σε ορισμένα δίκτυα του εξωτερικού μετά από αίτημα του παρόχου.\nΑναρτήθηκε από Unknown στις 5/02/2014 10:51:00 π.μ.


Αρχική » Γυναικείες Τσάντες » Γυναικείες Τσάντες Χιαστί\nΟι γυναικείες τσάντες χιαστί απευθύνονται κατά κύριο λόγο σε κοπέλες νεαρότερης ηλικίας. Διακρίνονται από το μικρό τους μέγεθος και τη μικρή χωρητικότητα που αυτό συναπέγεται. Αποτελούν τσάντες καθημερινής χρήσης και θα τις βρείτε σε διάφορα σχέδια και χρώματα. Οι γυναικείες τσάντες χιαστί ήταν ανέκαθεν στη μόδα για τα κορίτσια νεαρότερης ηλικίας αλλά χρησιμοποιούνται και απο μεγαλύτερες κοπέλες στη βόλτα, στον περίπατο, στον καφέ ή στο πικνικ.\nΕύρος Τιμής: 12.5€ - 123.9€ 0 σχέδια


Δέκα απίστευτες συμβουλές ομορφιάς | VotanonKipos.gr\nΔοκιμάστε να εφαρμόσετε τις δέκα συμβουλές ομορφιάς που ακολουθούν, είναι πολύ απλές και εύκολες για να έχετε πάντα τα επιθυμητά καλλωπιστικά αποτελέσματα.\nΤις περισσότερες φορές τη διαφορά στην ομορφιά μας την κάνουν τα μικρά μυστικά και οι συμβουλές ομορφιάς που γνωρίζουν μόνο οι ειδικοί και οι επαγγελματίες του χώρου, είναι εύκολες και απλές λύσεις που όμως κάνουν τη διαφορά, οι παρακάτω συμβουλές θα σας λύσουν τα χέρια και θα σας παρέχουν απλόχερα περισσότερη ομορφιά, κάνοντας το κάτι παραπάνω σε μόλις δέκα βήματα.\nΔέκα συμβουλές ομορφιάς που θα λατρέψετε\nΜετά από το μπάνιο ή το ντους, αντί για λοσιόν σώματος χρησιμοποιήστε λάδι σώματος, με αυτό τον τρόπο θα ενυδατώσετε περισσότερο το σώμα σας και θα σας «φυλακίσει» τη θερμοκρασία από τη ζέστη του αφροντούς στο σώμα.\nΓια να αποφύγετε να εμφανίσετε ξηρές και σκασμένες φτέρνες, εφαρμόστε μια παχιά στρώσει λοσιόν στα πόδια πριν πάτε για ύπνο και στη συνέχεια φορέστε τις κάλτσες σας, κοιμηθείτε κανονικά.\nΌταν εφαρμόζεται ρουζ στο πρόσωπο, θα πρέπει να ξεκινάτε δύο δάχτυλα από τις άκρες της μύτης.\nΑν το πρωί που ξυπνάτε τα μάτια σας είναι κόκκινα, τότε χρησιμοποιήστε ένα μολύβι για να βάψετε το κάτω βλέφαρο στο εσωτερικό του και πείτε αντίο στα κόκκινα μάτια.\nΌλο και περισσότερες συνηθίζουν να χτενίζουν τα μαλλιά τους αμέσως μετά το ντους και όσο είναι ακόμα βρεγμένα, μέγα λάθος, δεν πρέπει να τα χτενίζεται ποτέ βρεγμένα, χτενίστε τα πριν το λούσιμο ή μετά αφού πρώτα τα έχετε στεγνώσει.\nΓια να ξηράνετε το σπυράκι που έκανε την εμφάνιση του απροσδόκητα, εφαρμόστε την περιοχή τεϊόδεντρο ή λιωμένη ασπιρίνη, θα πρέπει όμως μετά από δέκα λεπτά αυστηρά, να το ξεβγάλετε. Αν ταλαιπωρείστε από αλλεργίες καλό θα είναι παραλείψετε αυτό το βήμα.\nΧρησιμοποιείτε όλο το χρόνο αντηλιακά, επειδή δε μπορείτε να δείτε το πρόβλημα, δε σημαίνει ότι δεν υπάρχει, έτσι τα αντηλιακά είναι χρήσιμα και πρέπει να χρησιμοποιούνται σε κάθε εποχή.\nΨεκάστε μια μικρή ποσότητα αποσμητικού σώματος στο πίσω μέρος του λαιμού, βοηθά το σώμα να διατηρηθεί δροσερό, εμποδίζει τον ιδρώτα, που μπορεί κολλήσει πάνω στα μαλλιά σας τις ζεστές ημέρες.\nΜαλακώστε και ενυδατώστε τα ξηρά και σκασμένα χείλη, με ζάχαρη και μέλι, είναι μια εύκολη και πολύ απλή λύση.\nΟ απόλυτος κανόνας του μακιγιάζ, χρησιμοποιήστε ιριδίζουσες υφές στα σημεία που θέλετε να τονίσετε, σε αυτά που θέλετε να καλύψετε προτίμησε της ματ υφές.\nΈξτρα tips ομορφιάς\nΓια να έχουμε πάντοτε σωστή ενυδάτωση, πρέπει πίνουμε καθημερινά 1,5 με 2 λίτρα νερό. Αν το μεταφράσουμε σε ποτήρια, είναι περίπου 6 με 8 ποτήρια νερού την ημέρα και είναι ένας σημαντικός παράγοντας για περισσότερη υγεία, αλλά και ομορφιά, δυστυχώς όμως οι περισσότεροι δεν το τηρούμε.\nΗ βιταμίνη C είναι απαραίτητη για να διατηρήσουμε περισσότερα χρόνια τη φυσική μας ομορφιά και να δείχνουμε πάντα πιο νέες και πιο όμορφες, γιαυτό προσθέστε στη διατροφή σας φρούτα και λαχανικά που έχουν υψηλή περιεκτικότητα βιταμίνης C.\nΤο μέλι είναι ένα αρκετά σημαντικό συστατικό για να διατηρήσουμε τη λάμψη της επιδερμίδας. Αν αναμειχθεί με νερό μπορεί πραγματικά να μας χαρίσει ακόμα περισσότερη λάμψη, ομορφιά και ενυδάτωση, δεν έχετε λοιπόν παρά να ανακατέψετε μια κουταλιά της σούπας μέλι σε ένα ποτήρι νερό, πίνετε κάθε πρωί μόλις ξυπνάτε, με άδειο στομάχι και πραγματικά θα σας χαρίσει λεία και απαλή επιδερμίδα.\nΠλέον η ομορφιά είναι στο χέρι σας, δεν έχετε παρά να ακολουθήσετε τις μικρές αλλά αρκετά αποτελεσματικές συμβουλές ομορφιάς που περιγράψαμε παραπάνω, για να είσαι πάντοτε «φρέσκια» και «δροσερή»!\nΔείτε μερικές ακόμα συμβουλές ομορφιάς:\n7 γρήγορα κόλπα για μακιγιάζ, που θα χρειαστούν μόνο 7 λεπτά.\nΠροηγούμενοΑπίστευτο!!! Βάλτε 1 παγάκι στον αυχένα και δείτε τι θα συμβεί\nΕπόμενοΦυσικό καθαριστικό για τη μούχλα


kallitheaonline.gr - Μυστηριώδης θάνατος άνδρα στην Καλλιθέα - Βρέθηκε νεκρός στο αυτοκίνητο του\nΟ άνδρας που αντίκρυσαν στην Καλλιθέα το πρωί της Δευτέρας περίοικοι της οδού Κέκρωπος 104 ήταν νεκρός από το προηγούμενο βράδυ.\nΤελευταία φορά τα αγαπημένα του πρόσωπα τον είδαν πριν περίπου έναν μήνα και συγκεκριμένα στις 21 Φεβρουαρίου 2018, όταν έφυγε από το σπίτι του φορώντας ένα καφέ δερμάτινο μπουφάν, μπεζ υφασμάτινο παντελόνι και ένα πουκάμισο. Από την πρώτη ώρα της εξαφάνισης του απενεργοποίησε το κινητό του τηλέφωνο και κάθε απόπειρα επικοινωνίας μαζί του ήταν αδύνατη.\nΗ οικογένεια του δήλωσε την εξαφάνιση του στην Αστυνομία μόλις το Σάββατο 17 Μαρτίου, δηλώνοντας μάλιστα ως πιθανό τόπο διαφυγής την Καλλιθέα, χωρίς ωστόσο να επιθυμεί την δημοσιοποίηση των στοιχείων του στο Silver Alert.\nΠερίοικοι ενημέρωσαν την Αστυνομία, στο σημείο μετέβησαν αστυνομικοί της ομάδας ΔΙΑΣ όπου βρήκαν τον 52χρονο μέσα στο όχημα το οποίο ήταν κλειδωμένο και μέσα σε αυτό όλα του τα υπάρχοντα.\nΗ αστυνομική έρευνα απέκλεισε κάθε ενδεχόμενο αυτοκτονίας ή εγκληματικής ενέργειας σε βάρος του εύσωμου άνδρα ύψους 1,92 μ. και σύμφωνα με το ΕΚΑΒ ο θάνατος οφείλεται σε παθολογικά αίτια και πιθανότατα επήλθε το βάδυ της Κυριακής.\nMore in this category: « Αναστόπουλος στον RealFm: H Καλλιθέα μπορεί να γίνει εμπορικό σταυροδρόμι Φονική επίθεση με μαχαίρι σε 22χρονο στην Καλλιθέα »


Εκλογές ΕΔΟΕΑΠ: Καρούτζος: "Να δώσουμε τέλος στο καθεστώς των επαγγελματιών συνδικαλιστών" - OTA VOICE Εκλογές ΕΔΟΕΑΠ: Καρούτζος: "Να δώσουμε τέλος στο καθεστώς των επαγγελματιών συνδικαλιστών" - OTA VOICE\nΕκλογές ΕΔΟΕΑΠ: Καρούτζος: «Να δώσουμε τέλος στο καθεστώς των επαγγελματιών συνδικαλιστών»\nΑπό σήμερα διεξάγονται οι εκλογές για την ανάδειξη του νέου Διοικητικού Συμβουλίου του ΕΔΟΕΑΠ. Είναι ο ασφαλιστικός φορέας των δημοσιογράφων και οι εκλογές ξεκίνησαν σήμερα και θα ολοκληρωθούν την ερχόμενη Τετάρη.\nΟ δημοσιογράφος Νίκος Καρούτζος, που έχει διατελέσει πρόεδρος του ΕΔΟΕΑΠ διεκδικεί με ομάδα συναδέλφων του την εκλογή τους και την ανάληψη της διοίκησης.\nΚαταγγέλοντας την απερχόμενη διοίκηση για συμπεριφορές επαγγελματικού συνδικαλισμού, ζητά την στήριξη της δημοσιογραφικής κοινότητας για να γίνει ο ΕΔΟΕΑΠ όλων των αφαλισμένων.\nΣε ανάρτηση του ο κ. Καρούτζος αναφέρει:\n«Από σήμερα και έως την ερχόμενη Τετάρτη ψηφίζουμε για νέο ΔΣ στον ΕΔΟΕΑΠ. ΨΗΦΙΖΟΥΜΕ ΥΠΕΎΘΥΝΑ\nΓια να δώσουμε τέλος στο καθεστώς των επαγγελματιών συνδικαλιστών που βρίσκονται μακριά από τα προβλήματα των εργαζομένων και διαφεντεύουν τις τύχες μας. Ψηφίζουμε για τον ΕΔΟΕΑΠ όλων των ασφαλισμένων. Τον ΕΔΟΕΑΠ που ονειρευτήκαμε το 2017 όταν πετύχαμε να ψηφιστεί ο νέος νόμος που καθιστά τον ασφαλιστικό μας Οργανισμό έναν Οργανισμό όλων των εργαζομένων συνταξιούχων και ανέργων όλων των Μέσων Ενημέρωσης της χώρας\nΌπως γνωρίζετε είμαι υποψήφιος για το ΔΣ. Δεν ζητω όμως την ψήφο σας μόνο για το πρόσωπο μου αλλά και για τους υπολοίπους 9 εκλεκτούς συναδέλφους…»


Ο Τζάκος. Από την Κατερίνα Μουρίκη | #Egrapsa\nΟ Τζάκος. Από την Κατερίνα Μουρίκη\n7 Μαρτίου 2020 , Από: Egrapses\nΚανείς δεν ξεχώριζε τον Τζάκο από τα υπόλοιπα μέλη της οικογένειας. Μόλο που ποτέ δεν μοιραστήκαμε το τραπέζι μας μαζί του, μέσα μας του είχαμε μεγάλη αγάπη κι εκτίμηση. Μόνο ο πατέρας είχε διαφορετική γνώμη και του την έδειχνε ξαποστέλνοντας τον συχνά έξω από το σπίτι. Μια σιγανή – ευτυχώς-κλωτσιά στα πισινά σφράγιζε την έξοδο του Τζάκου που κουλουριαζόταν παραπονεμένος στο χαλάκι της εξώπορτας.\n– Δεν θέλω το γάτο μέσα στο σπίτι, δήλωνε ο πατέρας κι η φωνή του δε σήκωνε αντίρρηση καμιά. Όταν όμως έφευγε εκείνος, ο τετράποδος έκπτωτος ξανάμπαινε κουνιστός και λυγιστός με την ουρά όρθια σαν κεραία. Τώρα μάλιστα που το σκέφτομαι αρχίζω να πιστεύω ότι η φυσική τούτη αντένα, σε συνδυασμό με τα μακριά μεταξένια μουστάκια του, έπαιζε πιθανότατα ρόλο ανιχνευτικό. Γιατί μόλις ο γάτος μας έπιανε το παραμικρό σήμα επιστροφής του αντίζηλου αρσενικού της οικογένειας, στο άψε σβήσε γινόταν λαγός κι ας μην είχε δει ποτέ του τέτοιο τρωκτικό. Τούτη μάλιστα η άγνοιά του στάθηκε μοιραία και για κείνον και για μας.\nΟ Τζάκος είχε μία εμπειρική άποψη γύρω από το γένος των τρωκτικών. Η γνώση του περιοριζόταν κυρίως σε κείνα τα μικροκαμωμένα ευκίνητα θηλαστικά που ορμούν στο κελάρι κι αφού μασουλίσουν ό,τι τυροκομικό υπάρχει καταπιάνονται με το τραγάνισμα κάθε είδους σπόρων και ξηρών τροφών και συνεχίζουν την λουκούλλεια πανδαισία τους ροκανίζοντας καμιά πόρτα ή ό,τι άλλο βρεθεί μπροστά τους, τέλος πάντων. Φαίνεται μάλιστα πως πέρα από το αλάθητο ένστικτό του, είχε κάνει λεπτομερείς παρατηρήσεις γύρω από την συμπεριφορά και την ψυχολογία τους σε σημείο μάλιστα που να μην του ξεφεύγει κανένα. Μέσα σε λίγους μήνες αφότου μας τον φέρανε πεσκέσι, είχαμε βρει την ησυχία μας. Τέρμα οι απώλειες στο κελάρι. Τα “κουφά” όπως τα έλεγε η μητέρα για να μην τα μελετάει και γεμίσει το σπίτι, είχανε σχεδόν εξαφανιστεί. Αυτό μπορούσες εύκολα να το καταλάβεις κι από το βάρος του Τζάκου που είχε πάψει πια να παίρνει τα πάνω. Προσπαθούσε τότε να ξεγελάσει την πείνα του με τα φτωχικά περισσεύματα του καθημερινού μας τραπεζιού. Αξιοπρεπής και σιωπηλός έτρωγε τις υποβαθμισμένες λαδερές του μερίδες κι ύστερα κουλουριαζόταν δίπλα στο τζάκι στρέφοντας κάθε τόσο τ ‘αφτιά του προς την κατεύθυνση κάποιου ανεπαίσθητου για μας θορύβου, πλην όμως υπόπτου για τους δικούς του ευαίσθητους δέκτες. Σπάνια τον βλέπαμε να τινάζεται σαν ελατήριο και να χυμάει σαν βολίδα κατά το κελάρι. Αφού τον χάναμε για λίγο, ξαναρχόταν στο στέκι του γλύφοντας τα μουστάκια του ικανοποιημένος. Ύστερα παραδινόταν σ’ έναν μακάριο ύπνο γουργουρίζοντας ασταμάτητα. Κάτι μου έλεγε μέσα μου πως η ευτυχία του Τζάκου δεν οφειλόταν μόνο στις επιτυχίες του στο κελάρι. Εκείνο που τον γέμιζε χαρά και περηφάνια ήταν το αίσθημα της προσφοράς στην οικογένεια που τον προστάτευε και τον αγαπούσε.\nΚάποια μέρα, θυμάμαι έκανε κάτι που ξέφευγε από τις συνήθειες των κοινών γάτων. Ύστερα από έναν σκληρό αγώνα μ’ έναν ποντίκαρο του υπογείου έφερε το λάφυρο του και το απόθεσε άψυχο μπροστά στα πόδια της μητέρας. Ευτυχώς εκείνη τη στιγμή, η μάνα καθότανε, σαν τη Λωξάντρα, στο ντιβάνι και μπάλωνε κάλτσες. Έτσι γλίτωσε το πέσιμο από την έκπληξη που της ετοίμασε ο Τζάκος και περιορίστηκε μόνο σε μια στριγκλιά. Μα στη στιγμή βρήκε την αυτοκυριαρχία της. Έσκυψε και χάιδεψε τον Τζάκο στο κεφάλι ενώ του ψιθύριζε με φανερό καμάρι: “Μπράβο Τζάκο! Μπράβο αγόρι μου!”\nΕκείνο το “Μπράβο” θαρρείς πως σφράγισε την αφοσίωση που γεννήθηκε ανάμεσά τους. Ο Τζάκος μπήκε οριστικά στην υπηρεσία της αγαπημένης του κυράς. Κυνηγούσε και πετύχαινε το στόχο του υπηρετώντας όχι πια το ένστικτό του, αλλά εκείνη. Εκείνη που τον αναγνώριζε, τον χάιδευε και του ‘λεγε “μπράβο”.\nΉταν Δεκέμβρης μήνας. Πλησίαζαν Χριστούγεννα θυμάμαι. Ένας μακρινός μα αγαπητός θείος μας έστειλε από το χωριό πεσκέσι ένα καλάθι. Κάτι χαρχάλευε κάτω από το πανί που με περισσή φροντίδα ήταν ραμμένο ολόγυρα στο άνοιγμα του καλαθιού. Η μάνα έκοψε στα γρήγορα με το ψαλίδι το πανί, έχωσε το χέρι της μέσα στο καλάθι κι έβγαλε έναν κούνελο αφράτο και βαρβάτο που γουρλώσαμε τα μάτια σα δεκάρικα. Ως κι ο γάτος τέντωσε το κορμί του και ξερόγλειψε τα μουστάκια του.\n-Ήσυχα Τζάκο του είπε η μητέρα και τού ‘δειξε τη συνηθισμένη του γωνιά.\nΕκείνος κουλουριάστηκε υπάκουα κι έκανε σάμπως να τον είχε πάρει αμέσως ο ύπνος. Μέχρι που ήρθε η νύχτα και το σκοτάδι έξω στο δρόμο έπηξε, σαν τη μελάσα, δεν κουνήθηκε. Η μάνα μας έβαλε στα κρεβάτια να κοιμηθούμε και κατέβασε τον κούνελο στο κελάρι. Σε λίγο το σπίτι είχε βυθιστεί στην ησυχία του ύπνου. Κι απάνω που τα όνειρα ορμούσαν πάνω από τα προσκέφαλά μας, άρχισαν οι πρώτοι θόρυβοι ν’ ανεβαίνουν από το υπόγειο. Η κούραση που βάραινε τα σφαλιστά μας βλέφαρα μούδιαζε το κορμί και το μυαλό κι έκανε τους ζωντανούς θορύβους να μοιάζουνε δεμένοι λες στο στημόνι του ονείρου. Τα παραδομένα στον ύπνο κορμιά μας γύριζαν πότε από τη μια και πότε από την άλλη προσπαθώντας ν ‘αποδιώξουν το ζωντανό εφιάλτη που φούσκωνε σαν τη μαγιά. Οι ώρες προχωρούσαν, η μέρα ζύγωνε κι οι παράξενοι θόρυβοι καταλάγιασαν ώσπου σβήσανε εντελώς. Διαλύθηκαν μαζί με τα τελευταία σκοτάδια της νύχτας. Σαν όλους τους εφιάλτες που χάνονται τη μέρα κι αφήνουν μονάχα έναν αδιόρατο φόβο μέσα στην καρδιά. Όμως κι αυτός χάνεται σιγά σιγά δίνοντας τη θέση του στη γλύκα της ελπίδας.\nΜε τους ζωντανούς όμως εφιάλτες δεν είναι το ίδιο. Αυτούς το φως, οχι μονάχα δεν τους διαλύει, μα τους δείχνει με τα πραγματικά τους χρώματα και τις σωστές τους διαστάσεις.\nΟι διαστάσεις εκείνου του εφιάλτη, που ποτέ δεν θα ξεχάσω, δεν ήταν μεγάλες. Το μήκος ήταν όσο το μπόι ενός κούνελου. Το πλάτος ενός γάτου. Το ύψος όμως, ή καλύτερα το βάθος, ήταν σαν ένα βάραθρο που άνοιξε μέσα στην καρδιά μου κι οι δεκαετίες που πέρασαν από τότε δεν κατάφεραν να σκεπάσουν.\nΗ μάνα κατέβηκε πρωί πρωί στο κελάρι για να ταΐσει το κουνέλι. Δεν πέρασαν λίγα λεπτά κι ακούστηκε η φωνή της πνιχτή σάμπως να ‘χε ανταμώσει τον ίδιο το Χάροντα. Τρομαγμένη κατέβηκα τα σκαλιά με γρηγοράδα που συναγωνιζόταν τους χτύπους της καρδιάς μου. Κι εκεί, στη ρίζα της σκάλας, σταμάτησα. Τα γόνατά μου δεν με υπάκουαν πια. Οι επιγονατίδες μου είχαν γίνει πουλιά που φτερούγιζαν σάμπως να θέλαν να σπάσουν τα δεσμά από τους τένοντες που τα συγκρατούσαν στη θέση τους. Τα μάτια μου γούρλωσαν από το θέαμα που αντίκριζα κι η μάνα μου ανάμεσα σε κείνο και σε μένα πάσχιζε να βρει δυο σωστές κουβέντες , μια σωστή κίνηση για ν’ αντιδράσει σε κείνη την τραγική στιγμή.\nΟ Τζάκος κείτονταν αιμόφυρτος, χωρίς ίχνος ζωής πάνω του. Δίπλα του το κουνέλι, σωστό κουρέλι, ανάσαινε με πολύ κόπο. Και τα δυο ζώα είχαν χάσει πολύ αίμα. Ήταν φανερό πως κι η τελευταία ελπίδα είχε εξαφανιστεί. Η ολονύχτια φασαρία δεν ήταν παρά η μοιραία μάχη που έδινε ο ηρωικός φύλακας του κελαριού με εκείνον τον γιγάντιο ποντίκαρο που κατέφτασε στο σπίτι της αγαπημένης του κυράς, κλεισμένος μέσα στο καλάθι. “Καημένε Τζάκο, δεν είχες μάθει να ξεχωρίζεις τ’ άλλα τρωκτικά από τα ποντίκια. Κρίμα Τζάκο που ο ηρωισμός σου κι η τόση αγάπη σου για την καλή κυρά σου στάθηκαν η αιτία να σε χάσουμε…” Τέτοιες ή παρόμοιες σκέψεις θα έπρεπε να στριφογύριζαν στο μυαλό μου, όση ώρα στεκόμουν καρφωμένη και βουβή στην είσοδο του κελαριού. Δεν έκλαιγα. Τα μάτια μου ήταν ολόστεγνα, όπως κι η γλώσσα μου που αρνιόταν ν’ αρθρώσει έστω και μια λέξη για να λύσει τον κόμπο που έσφιγγε τον λαιμό μου σανν θηλιά. Κοιτούσα πότε τα δυο δύστυχα ζώα και πότε τη μάνα και τα δευτερόλεπτα μου φαίνονταν αιώνες. Ξάφνου, σε κάποιον από κείνους τους φριχτούς αιώνες άκουσα τη φωνή της μάνας. Ψύχραιμη, γλυκιά και στοργική πρόφερε το όνομα του γάτου μας. “Τζάκο, αγόρι μου”, είπε η μάνα κι ύστερα πάλι ξανάπε πιο σιγά: “Τζάκο μου…” .\nΤότε είδα το κεφάλι του Τζάκου μας να γυρίζει αργά, με πολύ κόπο προς το μέρος της κυράς του. Τα μάτια του ήταν ανοιχτά. Ζούσε, μα το βλέμμα του φαινόταν γυάλινο, απόμακρο, σχεδόν σβησμένο. Η μάνα έσκυψε και χάιδεψε απαλά το μέτωπό του.\n-” Μπράβο, Τζάκο! Μπράβο, αγόρι μου” του είπε και συνέχισε να τον χαϊδεύει μέχρι που ο Τζάκος έγειρε το κεφάλι του στο πλάι κι έφυγε μαζί με το τελευταίο σβησμένο του γουργουρητό.\nΕίναι παράξενο, μα ποτέ δεν έκλαψα για τον Τζάκο. Ίσως γιατί για τους ήρωες δεν ταιριάζουν τα δάκρυα. Μονάχα ένας κόμπος σφιγγόταν στον λαιμό μου κάθε φορά που τον θυμόμουν. Κάθε φορά που κουβέντιαζα στα παιδιά μου για εκείνον. Τώρα όμως , καθώς τελειώνω τούτη την ιστορία, τα δάκρυα πλημμυρίζουν τα μάτια μου. Κι όσο εκείνα τρέχουν και ζεσταίνουν τα μάγουλά μου, νιώθω– επιτέλους -την καρδιά μου να ξαλαφρώνει. Επιτέλους, Τζάκο, επιτέλους!


ΚΙΝΗΜΑ ΥΠΕΡΒΑΣΗ: ΠΡΩΤΟΔΙΚΕΙΑ\nΕμφάνιση αναρτήσεων με ετικέτα ΠΡΩΤΟΔΙΚΕΙΑ. Εμφάνιση όλων των αναρτήσεων\nΠΑΝΩ ΑΠΟ 1.900 ΕΠΙΧΕΙΡΗΣΕΙΣ ΚΗΡΥΞΑΝ ΠΤΩΧΕΥΣΗ ΑΠΟ ΤΟ 2012 !!!\nΣΥΜΦΩΝΑ ΜΕ ΣΤΟΙΧΕΙΑ ΠΟΥ ΠΡΟΕΡΧΟΝΤΑΙ ΑΠΟ ΤΑ ΠΡΩΤΟΔΙΚΕΙΑ ΤΗΣ ΧΩΡΑΣ ΚΑΙ ΑΠΟ ΤΟ ΓΕΝΙΚΟ ΕΜΠΟΡΙΚΟ ΜΗΤΡΩΟ\n1.940 επιχειρήσεις στο άρθρο 99 το διάστημα 2012 - 2015 !!!\nΑπό δύο διαφορετικές πηγές διαβιβάστηκαν στη Βουλή στοιχεία για τις αιτήσεις υπαγωγής στο άρθρο 99 του πτωχευτικού κώδικα (προπτωχευτική διαδικασία εξυγίανσης). Πρόκειται για στοιχεία που προέρχονται από 63 πρωτοδικεία της χώρας και από το Γενικό Εμπορικό Μητρώο (ΓΕΜΗ).\nΕτικέτες ΑΡΘΡΟ 99 , ΓΕΜΗ , ΕΛΛΑΔΑ , ΕΠΙΧΕΙΡΗΣΕΙΣ , ΠΡΩΤΟΔΙΚΕΙΑ , ΠΤΩΧΕΥΣΗ


Ερωτήματα για τον φάκελο με σφαίρα στον Γρηγοράκο - Newpost.gr\nΈναν ύποπτο φάκελο στην αλληλογραφία εντόπισαν κατά τον έλεγχο στο μηχάνημα x-ray.\nΔημοσίευση 29 Μαΐου 2015, 08:02 / Ανανεώθηκε 29 Μαΐου 2015, 08:03\nΦάκελος με σφαίρα εστάλη στον Λεωνίδα Γρηγοράκο\nΤα εργαστηριακά αποτελέσματα της ΕΛ.ΑΣ. για τυχόν αποτυπώματα και ίχνη DNA αναμένονται σύντομα με ιδιαίτερο ενδιαφέρον για την αποστολή φακέλου με σφαίρα στο Κοινοβούλιο με απαραλήτη τον κ. Λεωνίδα Γρηγοράκο.\nΣύμφωνα με νεότερες πληροφορίες, αρχικά τον ύποπτο φάκελο στην αλληλογραφία εντόπισαν στον φρουραρχείο κατά τον έλεγχο στο μηχάνημα x-ray της Βουλής.\nΟ φάκελος το περιεχόμενο του οποίου κρίθηκε «ύποπτο, εντοπίσθηκε στην εισερχόμενη αλληλογραφία παραδόθηκε λίγο μετά τις οχτώ χτες το πρωί από υπαλλήλους των ΕΛ.ΤΑ που μεταφέρουν καθημερινά\nΣτο φάκελο εσωκλειόταν δισέλίδο κείμενο με απειλές κατά του Λεωνίδα Γρηγοράκου και του προέδρου του ΠΑΣΟΚ, Ευάγγελου Βενιζέλου, που βρίθει απειλών σε βάρος κορυφαίων πολιτικών και μια σφαίρα των 32mm.\nΩς αποστολεας του φακέλου αναγραφόταν το όνομα «Νικος Μιχαηλιδης» με Διεύθυνση αποστολής το πάρκο του Σκοπευτηρίου Καισαριανής και ως παραλήπτη τον γραμματέα της κοινοβουλευτικής ομάδας του ΠΑΣΟΚ Λεωνίδα Γρηγοράκο.\nΗ αποστολή του φακελου, ακολούθησε με διαφορά λίγων ωρών την απειλητική προτροπή του Νίκου Μαζιώτη με το οποίο καλεί σε ολοκληρωτικό πόλεμο τους «συντρόφους» του.\nΤο κείμενο υπογράφεται από την «ομάδα οργανωμένων αναρχικών κατά των πολιτικών της 5ετούς χούντας 2010- 2015».\nΑΣΤΥΝΟΜΙΑ ΛΕΩΝΙΔΑΣ ΓΡΗΓΟΡΑΚΟΣ


Ο καλλιτέχνης Χρόνος (το οριστικό ποστ) Part I | Λάσπη στ' αστέρια\nΟ καλλιτέχνης Χρόνος (το οριστικό ποστ) Part I\tΜαρτίου 21, 2009\nΣήμερα, θα λάμψει όλη η αλήθεια (αλλά και η λάσπη) με το θέμα του ποστ αυτού.\nΠετρώματα που έφτιαξε ο καλλιτέχνης χρόνος. Φύλλα, κλαδάκια και άλλα οργανικά και ανόργανα υλικά, φυλακισμένα μέσα στη γη για πάρα πάρα πολλά χρόνια που ο τεμπέλης χρόνος τα έκανε εν τέλει ένα. Και τώρα σπασμένα, κομμένα και λουσμένα από το φως του ήλιου, δίνουν μια άλλη διάσταση, σχεδόν μαγική.\nΣκέφτηκα να βάλω λεζάντες αλλά τελικά αφήνω την φαντασία σας να το κάνει, (γιά όσους διαθέτουν, ε; 😛 )\nΟι φωτο που έχω είναι πολλαπλάσιες αλλά για σήμερα φτάνει.\nΘα ακολουθήσει και άλλο ποστ.\nΚαι τώρα θα μου πείτε: Μα που είναι αυτές οι πέτρες;\nΚαι απαντώ με μεγάλη προθυμία: Αυτές οι πέτρες είναι μέρος του ωραιότερου πεζόδρομου του κόσμου.\n(Και μη ρωτήσετε που είναι αυτός ο πεζόδρομος, γιατί αυτό είναι το θέμα ενός άλλου ποστ. 😀 )\nΒλέπετε ολόκληρη τη φωτο και λεπτομέρεια αυτής.\n1.\tКроткая - Μαρτίου 21, 2009\nΈχεις γίνει χειρότερος από τις ειδήσεις του Σκάι «Απόψε στους Νέους Φακέλους, μπορείτε να παρακολουθήσετε… -και πάρτε μια γεύση από το ρεπορτάζ».\nΔλδ, εμείς που είχαμε πει «απολιθώματα» δεν είχαμε βρει τη σωστή απάντηση?\nΜούργε, ΤΑ ΛΕΦΤΑ ΜΑΣ ΠΙΣΩ!\n2.\tteokaf - Μαρτίου 21, 2009\nΡε παιδιά μιλάμε για πολύ, μα πολύ, ελεύθερο χρόνο. Άντε τώρα να δούμε το μωσαϊκό πέτρα-πέτρα απ το μπάνιο του. Οϊμέ και Οϊσέ.\n3.\trenata - Μαρτίου 21, 2009\nΟ ωραιότερος πεζόδρομος του κόσμου… Χμμ, κατά Μούργο, μάλλον στα Γιάννινα. 😆\nΜούργο, δεν είναι ο χρόνος τεμπέλης αλλά εσύ ψυχοβγάλτης!! 😛 😛 😛 😛\n4.\tμούργος - Μαρτίου 21, 2009\n@1. Кроткая, κροτ, φυσικα δεν περιμενα και καλυτερη υποδοχη απο σενα και τους αμεσως επομενους 👿\nποιοι «εμεις» κροτ;\nμε εκανες και πηγα στο ποστ και διαβασα τα σχολια\n«Τοιχογραφία σε κανένα σπήλαιο προϊστορικό στα Πυρηναία »\nαυτο το ειπε η ιδιατερα και συμφωνησες και συ\nΑΥΤΗ ειναι η απαντηση;\nκαι θελεις και τα πλουσια δωρα! 👿\n(για να λεμε την αληθεια η σοφια κατι ψελισε, αλλα το θεωρησα οτι το ειπε για να βοηθησει εσας και οχι για δικη της συμμετοχη, οποτε και για αυτο δεν ελαβα υπ’ οψιν το σχολιο της) 🙄\n@2. teokaf, μπαρμπα ο καλλιτεχνης ποτε δεν εχει ελευθερο χρονο.\nβασανιζεται απο την τεχνη του συνεχεια (εν αντιθεσει μ,ε σενα που βασανιζεσαι συνεχεια απο τις βαναυσες νοσοκομες και γι’ αυτο τα συχνα παραληρηματα σου)\n@3. renata, βουλωμενο γραμμα διβαζεις ρενατα! 🙄\nναι, αλλα τι ανεβασα ε;\n(πολυ το χαιρομαι αυτο το ποστ. απλα αριστουργηματικο 😀 )\n5.\tfaros - Μαρτίου 21, 2009\nΧαίρομαι διπλά και τρίδιπλα (μη σου πω και … τετράδιπλα) που είμαι ο μόνος που το βρήκα (έστω και εν μέρη … πάτωμα γαρ) !\nΚαλά έκανες και δεν έβαλες λεζάντες στις φωτό … (ΔΕΝ θα μπορούσες, άλλωστε !!! )\nΤελικά, για άλλη μία φορά, φαίνεται πεντακάθαρα πόσο Μεγάλος Καλλιτέχνης είναι η Φύση !\nυ.γ. αν έβγαζες και την … πατούσα σου φωτό, το ποστ θα ήταν τέλειο !!! 😀\n6.\tμούργος - Μαρτίου 21, 2009\n@5. faros , φαρε, δεν θελω να σου διακοψω την κατασταση ευφοριας που σε διακατεχει αλλα πως να το κανουμε. ο καμπινες και τα πλακακια του απεχουν μακρυα απο το πλακοστρωτο αυτο.\n(να το ελεγε ενας μουργος αυτο που εχει μια ελευθερια για το που θα κανει την αναγκη του, να το δεχθω 😆 )\n7.\tαγκνιρα - Μαρτίου 21, 2009\nΛοιπόν, αν δεν με απατάει η μνήμη μου και γω δεν είχα πέσει έξω τότε! Το μονο που ήταν λάθος ήταν το μέρος όπου βρίσκεται (είχα πει σπήλαιο Δηρού).\nΕίναι πραγματικά ωραίος πεζόδρομος με αυτές τις ασυνήθιστες πέτρες (αν και το μπετόν γύρω-γύρω από τις πέτρες είναι χάλια φτιαγμένο. Μπας και το έφτιαξες μόνος σου; 😛 )\n8.\tКроткая - Μαρτίου 21, 2009\nΜούργε, το «εμείς» ήταν πληθυντικός αλληλεγγύης. Καλά άσε με εμένα, με την εμπάθεια που σε διακρίνει ακόμα κι αν σου είχα δώσει την διεύθυνση και το τηλέφωνο του πεζόδρομου, πάλι χαμένη θα έβγαινα.\nΑλλά ο Φάρος;\nΗ έντιμη Αγκνίρα;\nΓιατί δλδ αυτοί δνε κέρδισαν?\nΝομίζω πως πρέπει να απεργήσουμε! Να ερχόμαστε, να σχολιάζουμε, να σπάμε τα νεύρα του Μούργου, και ΝΑ ΦΕΡΝΟΥΜΕ ΠΟΤΑ ΑΠΟ ΤΟ ΣΠΙΤΙ ΜΑΣ!\nΚαι να τρώμε και όλα τα φαγητά της Ιδιαιτέρας!\n9.\tμούργος - Μαρτίου 21, 2009\n@7. αγκνιρα, οχι βεβαια δεν επεσες εξω αγκνιρα.\n(μεσα στο σπηλαιο του διρου επεσες)\nδεν βαριεσαι, αλλοι εφτασαν στα πυρηναια 😆\n@8. Кроткая, βρε κροτ, δεν εδωσαν στους αλλους τα δωρα (μονο η σοφια απαντησε σωστα, βεβαια αν διεκδικουσε βραβειο, θα της ελεγα -ντρεπομαι που το λεω-οτι απαντησε λαθος 🙄 ) για λογους αλληλεγγυης προς εσενα.\nνα μην αισθανεσαι ασχημα που μονο εσυ δεν θα κερδιζες.\nαααα, το καλο να κανει κανεις, το μπελα του βρισκει 👿\nποτα ετσι και αλλιως απο τα σπιτια σας φερνετε. 👿\nτοσες μπομπες εχω φτιαξει και παραμενουν στο υπογειο\n(μου φαινεται θα τις μοιρασω στις σεχτες των αθηνων)\nτης ιδιαιτερας να τα φατε ολα (καλα να παθει, ουτε μια μεριδα δεν εστειλε στη λασπη 😛 )\n10.\tAura Voluptas - Μαρτίου 21, 2009\nΔηλαδή κι εγώ που αρχικά υπέθεσα δαχτυλίδια από κορμό δέντρου και κατέληξα στο ότι πρόκειται για ΑΠΟΛΙΘΩΜΑ δεν ήμουν σωστή ??? 👿\nΜούργε όπως σε συμφέρει τα » μαγειρεύεις » !!!!\n( Το ποστ σου είναι μισερό . Έπρεπε να συνοδεύεται από βιντεάκι με τις αντιδράσεις των περαστικών που σταυροκοπιούνται βλέποντας έναν γονατισμένο τρελλό να φωτογραφίζει τις πλάκες του πεζόδρομου ! 👿 😆 )\n11.\tsilia - Μαρτίου 21, 2009\nΘά’θελα να περπατήσω πάνω σ’ αυτόν τον πεζόδρομο …\nΈστω και μόνη …\n12.\tZambia - Μαρτίου 22, 2009\nΟ καλλιτέχνης, τεμπέλης χρόνος τα έφτιαξε τέλεια. Ο αλβανός που πλακόστρωσε έκανε το αρμολόγημα σαν τα μούτρα του! (το λέει και η agnira πιο πάνω). Λίγη ώχρα σε σκόνη δεν είχε το χρωματοπωλείο της γειτονιάς;\nΚρίμα. Χάνει τη μισή από τη λάμψη του.\n*Οι φωτογραφίες είναι εξαιρετικές!\n13.\tfaros - Μαρτίου 22, 2009\nΔηλαδή ρε silia, ο μούργος που περπάτησε (ίσως και να … κατούρησε κιόλας) σ΄αυτό το πεζόδρομο, νομίζεις ότι κατάλαβε τίποτα ;;; 😛 😛 😛\nΚαλά φυσικά και … μόνη σου θα ήσουν, παρέα το πολύ πολύ με κανένα … αδέσποτο !!! 😆\nAura: Καλά μη νομίζεις … βράδυ πήγε … περασμένα μεσάνυχτα με φακό … θυέλλης, βροχή και κρύο … (εξάσφάλισε ότι δεν θα τον έβλεπε κανείς … ) 😀\n14.\tαγκνιρα - Μαρτίου 22, 2009\nΕγώ επιμένω ότι δεν πρόκειται για δημόσιο πεζόδρομο αλλά ότι ο Μούργος τον έφτιαξε μόνος του για την αυλή του σπιτιού του. Διάλεξε τις ομολογουμένως πολύ ωραίες πέτρες αλλά στο μπετόν την πάτησε\n15.\tμούργος - Μαρτίου 22, 2009\n@10. Aura Voluptas, ναι κατεληξες στα απολιθωματα ε;\nβρε σε ποιον τα πουλατε ολοι σας; 👿\nδεω φτανει που αντιγραψατε ολοι απο τη σοφια, αντιγραψατε και λαθος.\nαπολιθωμα ειναι μονο τα ΟΡΓΑΝΙΚΑ ΥΛΙΚΑ .\nεδω εχουμε να κανουμε με πετρωματα (ΑΝΟΡΓΑΝΑ ΥΛΙΚΑ) που περιεχουν και οργανικα.\nευτυχως ειχε ελαχιστο κοσμο την ωρα που πηγα για φωτογραφηση (οι ελαχιστοι που περνουσαν τον δρομο , οντως με κοιταζαν πολυ περιεργα 😀 )\n@11. silia , Σιλια, ειναι οντως πανεμορφος.\nστο ποστ για το δρομο θα δεις που ειναι και τοτε τα ξαναλεμε για τη βολτα 🙂\n@12. Zambia, ζαμπια, ευχαριστω για τις φωτο 🙂\nμιλαμε για πολλα χιλιομετρα δρομου.\nνα σου πω εμενα δεν με χαλασε και παρα πολυ (ετσι, φαινονται πιο ομορφες οι πετρες)\n@13. faros, μη προτρεχεις φαρε, κατσε να δεις και το δρομο\nπαρα το οτι ειναι ακομη υπο κατασκευη , τον εχουν μυριστει πολυ και μαζευει πολυ κοσμο (οχι το χειμωνα γιατι κανει και λιγο κρυο)\nφαρε. μεσημερι αλλα χειμωνιατικο πηγα.\nλιγοι πηγαινουν τοτε λογω κρυου\n@14. αγκνιρα, αγκνιρα, τα επομενα δυο ποστ που ανεβηκαν, αφιερωμενα εξαιρετικα 😛\n16.\tZambia - Μαρτίου 22, 2009\nΈστω ένα θαλασσιό…\n17.\tμούργος - Μαρτίου 23, 2009\n@16. Zambia , ελπιζω να σε διαβαζουν οι χτιστες γιατι ο δρομος δεν τελειωσε ακομη …


Αθλέτικ - Βαλένθια 1-0 | Europa League | gazzetta.gr\nΠέμπτη, 10 Μαρτίου 2016 - 23:59\nΑθλέτικ - Βαλένθια 1-0\nΗ Μπιλμπάο έριξε στις λάσπες του Σαν Μαμές τη Βαλένθια, επικράτησε 1-0 και πήρε το πάνω χέρι για πρόκριση στα προημιτελικά. Προβάδισμα για Βιγιαρεάλ και Λάτσιο!\nΣτο λασπωμένο Σαν Μαμές, η Αθλέτικ ήταν αυτή που έμεινε όρθια, επικράτησε 1-0 της Βαλένθια και έκανε το μεγάλο βήμα για την πρόκριση στην επόμενη φάση. Αν ο Αντούριθ ήταν πιο ουσιαστικός, η ομάδα του Βαλβέρδε θα μπορούσε να είχε κλειδώσει την πρόκριση από το βράδυ της Πέμπτης. Ασύνδετη και προβληματική η Βαλένθια, είναι... κοντά στην απώλεια ακόμα ενός μεγάλου στόχου, με τον Γκάρι Νέβιλ να βρίσκεται πλέον σε δύσκολη θέση! Πριν δέκα ημέρες, οι Βάσκοι πέρασαν... αέρας από το Μεστάγια επικρατώντας 3-0 και απόψε φρόντισαν ξανά να επιβεβαιώσουν τον τίτλο του φαβορί, έστω κι αν ο αγωνιστικός χώρος ήταν σε κακή κατάσταση! Το γκολ του Ραούλ Γκαρθία στο 20' ήταν αυτό που έκρινε την αναμέτρηση. Οι Βάσκοι ήταν καλύτεροι, αλλά ο Ράιαν νίκησε δυο φορές τον Αντούριθ στο τέλος κάθε ημιχρόνου, κρατώντας ζωντανές τις ελπίδες πρόκρισης για τη Βαλένθια!\nΤη... μισή δουλειά η Βιγιαρεάλ\nΜε δύο γκολ του Μπακάμπου η Βιγιαρεάλ επιβλήθηκε με 2-0 της Λεβερκούζεν και πήρε τεράστιο προβάδισμα για την πρόκριση στα προημιτελικά. Οι γηπεδούχοι ήταν καλύτεροι στη μεγαλύτερη διάρκεια και φρόντισαν από το ξεκίνημα να δείξουν τις προθέσεις τους, με τον Σολδάδο να χάνει μεγάλη διπλή ευκαιρία στο 2' και τον Μπακάμπου να ανοίγει το σκορ μόλις στο 4' μετά από υπέροχη ασίστ του Σολδάδο. Στο 11' ο Λένο πρόλαβε την τελευταία στιγμή τον Μπακάμπου, ενώ η πρώτη καλή στιγμή της Λεβερκούζεν ήρθε στο 25' με τον Τσιτσαρίτο. Η εικόνα δεν άλλαξε στην επανάληψη, με τον Μπακάμπου να χάνει την πρώτη ευκαιρία στο 49' και τελικά να πετυχαίνει και δεύτερο γκολ στο 56'. Λάθος των φιλοξενούμενων στη μεσαία γραμμή και ο επιθετικός της Βιγιαρεάλ έκανε την κούρσα και πλάσαρε εύστοχα για το 2-0. Τα πάντα είχαν τελειώσει, με τους γηπεδούχους να έχουν τον έλεγχο μέχρι το τέλος και να πλησιάζουν και σε τρίτο γκολ με τον Μπαπτιστάο στις καθυστερήσεις.\nΠροβάδισμα η Λάτσιο\nΤον πρώτο λόγο για πρόκριση στους «8» έχει πλέον η Λάτσιο μετά την εκτός έδρας ισοπαλία (1-1) με την Σπάρτα Πράγας. Οι Ιταλοί μπήκαν καλύτερα και είχαν δύο ευκαιρίες στα πρώτα λεπτά με τους Παρόλο και Μιλίνκοβιτς-Σάβιτς, για να έρθει τελικά το γκολ για τους... Τσέχους! Στο 13' ο Λαφάτα πέρασε την μπαλιά για τον Φρίντεκ και αυτός με τρομερό σουτ από δεξιά εντός περιοχής έκανε το 1-0. Η Σπάρτα ήταν μπροστά στο σκορ αλλά δεν ήταν καλύτερη από την Λάτσιο, η οποία πίεσε για την ισοφάριση και έφτασε σε αυτή στο 38': Εκτέλεση κόρνερ, κεφαλιά του Χουντ, απόκρουση του Μπίτσικ και στην επαναφορά ο Παρόλο έκανε εύκολα το 1-1. Η ομάδα του Στέφανο Πιόλι είχε φέρει το ματς εκεί που ήθελε και στο 58' άγγιξε το 1-2 αλλά η μπάλα πήγε στο οριζόντιο δοκάρι μετά το σουτ του Καντρέβα. Αυτή ήταν και η καλύτερη στιγμή του δεύτερου μέρους, με την Λάτσιο να παίρνει το προβάδισμα για την πρόκριση.


Κανένας σεβασμός στον μεγάλο Παναθηναϊκό, μπορούσε και 2-0... - Sportdog.gr - Αθλητικά Νέα | Ειδήσεις | Sport\n11/12/17 - 09:45\nΑνέντιμη νίκη είναι να κερδίσεις με πιασμένο το κοράκι.\nΔεν τον λυπήθηκε ο ΠΑΟΚ τον Παναθηναϊκό. Ένα φάντασμα ομάδας. Τι έπρεπε να γίνει, δηλαδή; Να μην κυνηγήσει ο ΠΑΟΚ μία νίκη από την όποια θα απουσίαζε η λεβεντιά. Αυτό έπρεπε να γίνει. Όχι, ρε, και τέσσερα γκολ, αυτό το 4-0 σε αντίπαλο που δεν υπάρχει στο γήπεδο. Κανένας σεβασμός στον μεγάλο Παναθηναϊκό. Κανένας αυτοσεβασμός και στη φανέλα του ΠΑΟΚ.\nΔεν είναι ντροπή μία ομάδα να βάλει όσα γκολ μπορεί. Δεν είναι ξεφτύλα μία ομάδα να φάει και τέσσερα και οκτώ γκολ. Όχι, όμως, όταν το ματς είναι άνισο.\nΟ Παναθηναϊκός δεν είναι σήμερα απλά μία αδύναμη αγωνιστικά ομάδα. Είναι μία ομάδα που τυπικά συμμετέχει στο πρωτάθλημα. Καμία αυτοσυγκέντρωση οι παίκτες του.\nΕίναι επαγγελματίες βουτηγμένοι στο πρόβλημα. Στο προσωπικό, στο οικονομικό και κατ΄επέκτασιν οικογενειακό τους πρόβλημα, επειδή βρίσκονται σε μία εταιρεία που έχει φαληρίσει.\nΠριν 47 χρόνια η Τσέλσυ έπαιξε με την Ζένες Ες, στο Λουξεμβούργο και κέρδισε 16-0. Ο βρετανικός τύπος τα έχωσε στη λοντρέζικη ομάδα που βρήκαν μία ερασιτεχνική ομαδούλα και την σακάτεψαν στα γκολ. «Ντροπή της Τσέλσυ!» έγραψαν. Στο επαναληπτικό ματς, στο Λονδίνο, η αγγλική ομάδα κέρδισε μόνον 4-0.\nΑνέντιμη νίκη είναι να κερδίσεις με πιασμένο το κοράκι. Με πιασμένο τον αντίπαλο τερματοφύλακα. Άλλη η περίπτωση του χθεσινού αγώνα στην Τούμπα. Απέναντι σ' ένα πτώμα κατάφερε αναξιοπρεπή τουλάχιστον νίκη 4-0 ο ΠΑΟΚ. Σε βάρος ενός διαλυμένου ψυχολογικά και υπαρξιακά Παναθηναϊκού. Έκανε τη δουλειά του ο ΠΑΟΚ και με ένα 2-0.\nΓιατί δεν υπάρχει σωτηρία στον Παναθηναϊκό, διάβασε apodytiriakias.gr


digma.mmb.org.gr > Αιμίλιος Ριάδης\nΟ Αιμίλιος Ριάδης (1880-1935) γεννήθηκε και μεγάλωσε στη Θεσσαλονίκη. Συνθέτης και ποιητής, θεωρείται από τους σημαντικότερους εκπροσώπους της Ελληνικής Εθνικής Μουσικής Σχολής. Σπούδασε πιάνο και θεωρητικά με τον Δημήτριο Λάλλα, μαθητή του Bάγκνερ, και συνέχισε στη Βασιλική Ακαδημία Τεχνών του Μονάχου. Τα έτη 1910-1915 εγκαταστάθηκε στο Παρίσι, όπου τα έργα του γνώρισαν μεγάλη επιτυχία και απέσπασαν θριαμβευτικές κριτικές. Το 1915 επέστρεψε στη Θεσσαλονίκη ως καθηγητής πιάνου στο νεοσυσταθέν Κρατικό Ωδείο. Tο 1923 του απονεμήθηκε το Εθνικό Βραβείο Τέχνης και Επιστήμης.